Nova Varoš: Nema zaduživanja za toplanu na biomasu - PPmedia\nNova Varoš: Nema zaduživanja za toplanu na biomasu\nPosted on\t29 јануара, 2020 3:13 pm by adminpp033\nNova Varoš – Odbornici novovaroškog parlamenta izglasali su Odluku da se odustane od zajma za gradnju centralne gradske toplane na biomasu.\nSednica sa samo ovom tačkom dnevnog reda zakazana je na zahtev predsednika opštine Radosava Vasiljevića, koji smatra da je zajam u iznosu od 2.979.000 evra u ovom trenutku preskup za „Energiju Zlatar NV“ i opštinu.\n„Nova Varoš nema interes da potpiše ugovor za toplanu na biomasu. Sve opštine u okruženju: Priboj, Prijepolje, Bajina Bašta i Arilje potpisaće ovaj projekat jer nemaju drugo rešenje. Juče smo imali poziv iz kancelarije za javna ulaganja iz koje su nas savetovali da je bespotrebno da ulazimo u ovu vrstu investicija jer možemo da dobijemo gratis toplanu na bio masu snage 2,2 mega vata, u vrednosti od 250 miliona, bez dinara učešća opštine, čiji je kapacitet da greje 50 do 60 hiljada kvadrata javnog ili privatnog sektora ” , kazao je predsednik opštine Radosav Vasiljević.\nOn je naglasio da opština Nova Varoš ima mali broj korisnika koji koriste daljinsko grejanje i da se problem kvalitetnog zagrejavanja stanova i poslovnog prostora može rešiti na jeftiniji način. Prema njegovim rečima projektom rekonstrukcije osnovne škole „Živko Ljujić” predviđena je i rekonstrukcija kotlarnice sa koje će toplotnu energiju osim školskih prostorija dobijati i gradska dvorana, bivša zgrada Tehničke škole, sadašnja gimnazija, kao i zgrada opštine.\nVasiljević je kazao da je završetak toplane planiran za 15.oktobar 2020.godine. Ukupna kvadratura iznosi oko 12 hiljada kvadrata.\nDirektor preduzeća „Energija” Zoran Đokić, kazao je da iako su na osnovu prethodne odluke preduzete pojedine radnje, kao što su ispitivanja, određeni projekti, ali se slaže da ne postoji finansijsko opravdanje za zaduživanjem.\n„Doneta je odluka da se toplana gradi na placu gde je nekad bilo građevinsko preduzeće ’Radnik’. Izvršena su ispitivanja, projekti, imali smo četiri odobrenja za tu investiciju, međutim, ne znamo da li imamo kredibilitet da zadužimo našu decu u narerdnih 20. godina”, rekao je Đokić.\nOn je istakao da kotlarnica u OŠ „Živko Ljujić” može da greje skoro pola grada, s tim što bi zbog specifičnosti klime na ovom području, gde temperature zimi padaju i ispod 20. podeoka, bili prinuđeni da zadrže postojeće kotlove na mazut ili bi oni bili zamenjeni kotlovima koji koriste gorivo sa manje sumpora.\nОзнаке: Nova Varoš, skupština Nova Varoš, toplana, Zlatar


Srpske vode u rukama stranaca – NovostiDana.rs\nIako zakonom o vodama nije moguće prodati izvor vode strancu, više od polovine flaširane vode koja se nađe na tržištu upravo je u rukama stranaca, piše dnevni list Danas.\nKompanija Koka-Kola, koja je nedavno privatizovala Bambi iz Požarevca, još pre 14 godina za 21,5 miliona evra je postala vlasnik fabrike Vlasinka koja proizvodi jednu od prodavanijih voda na ovim prostorima „Rosu“.\nIako je u poslednje dve godine bilo govora o tome da će u iste ruke otići i najpopularniji brend vode u Srbiji „Knjaz Miloš“ to se nije desilo.\n„Knjaz“ je do pre nekoliko dana bio u vlasništvu Mid Juropa Partners, da bi aranđelovačku fabriku vode koja zauzima čak četvrtinu tržišta pre nekoliko dana kupio Pepsiko u saradnji sa češkom kompanijom „Motoni 1873“.\nTada je objavljeno i da Knjaz Miloš godišnje prihoduje 75 miliona evra, dok je, s druge strane, neto prihod Pepsika prošle godine bio veći od 64 milijarde dolara. Manje poznata od popularnog suvlasnika Knjaza je češka kompanija poznata kao KMV (odnedavno Motoni 1873), koja je najveći distributer bezalkoholnih pića u Centralnoj Evropi, gde godinama prodaje proizvode Pepsika. KMV grupacija ima 2.400 zaposlenih i rukovodi fabrikama u Češkoj, Austriji, Mađarskoj i Bugarskoj, a izvozi u više od 20 zemlaja.\nPovezanoregioni, Srpske vode u rukama stranaca, voda


Michael Murphy na konferenciji za novinare ispred američkog kutka u Banja Luci, 8. april 2022.\n"SAD podržavaju teritorijalni integritet, suverenitet i multietnički karakter BiH. Ono što je potrebno državi su funkcionalne, efikasne i odgovorne državne institucije u kojima lideri i predstavnici svih strana rade u duhu saradnje i prijateljstva", rekao je Murphy na konferenciji za novinare ispred američkog kutka u Banjaluci.\n"Isto tako, želimo da vidimo funkcionalne, efikasne i odgovorne entitete koji će svojim građanima omogućiti demokratsku i prosperitetnu budućnost kakvu zaslužuju. Ni SAD, ni ja nismo ovdje kako bi smo ukidali RS i bio sam veoma jasan u vezi toga, za razliku od onoga što sam čuo da pojedini ljudi govore. Isto tako, sam izrazio zabrinutost zbog izjava i postupaka pojedinih predstavnika vlasti koji su ovdje preduzimali u posljednje vrijeme. Konkretno mislim na odluke o povlačenju iz rada državnih institucija kao i uspostavljanju paralelnih institucija u RS. Nismo presretni zbog usvajanja Zakona o državnoj imovini što se kosi sa Ustavom BiH i Dejtonskim sporazumom", rekao je Murphy.\nAmerički ambasador je odgovarajući na novinarsko pitanje o mogućim, budućim, potezima Ambasade SAD-a u BiH saopštio da postoji niz sredstava "koja će ako bude potrebno koristiti" ne precizirajući konkretno na šta misli.\nMurphy je izrazio očekivanja da će se pitanje državne imovine rješavati u okviru državnih institucija uključujući sve zainteresovane strane.\n"Ukoliko je imovina potrebna državi za obavljanje funkcija, država zadržava tu imovinu, a ako to nije slučaj imovina prelazi na etntitet, kanton i opštine", rekao je on.\nOsvrćući se na pitanje da li je Rusija i dalje članica Savjeta za provođenje mira u BiH (PIC), Murphy je odgovorio da ova zemlja više ne učestvuje na sastancima ambasadora i na Upravnom odboru PIC-a, da nije platila članarinu za OHR te da na osnovu toga pretpostavlja da je Rusija odlučila da napusti Savjet za implementaciju mira.


Search Results bol_vrata : Bol.rs\npostovani, pre dve godine osetio sam bol u preponi i jednim\nPo svemu sudeći imate takozvanu genitofemoralnu neuralgiju, koja nastaje kao posledica uklještenja istoimenog nerva u predelu prepone. I sami ste se uvereili da zapaljenj… Više\nCervikalna (vratna) diskus hernija je oboljenje koje se manifestuje bolom u vratu i ruci kao vodećim simptomima. U osnovi oboljenja je pomeranje (klizanje) diskusa iz svog ležišta u međupršljenskom pr… Više\nDesavalo mi se povremeno da bol koji osecam u donjem delu\nBolovi u preponi i nozi mogu biti posledica uklještenja živca u slabinskom delu kičmenog stuba (diskus hernija). Bol u preponi se ponekad javlja i usled uklještenja živca u pr… Više\nKada su suočeni sa hirurškom intervencijom – operacijom, jedan od najvećih strahova sa kojima se pacijenti suočavaju jeste bol. Kako je jedan od osnovnih zadataka lekara da svog pacijenta oslobodi bola… Više\nPostovani,naime pre skoro 2 meseca su odjednom pocele\nBolovi u vratu i ramenu mogu biti mišićnog porekla (miofascijalni sindrom). Međutim, s obzirom da imate i druge (multiple, međusobno teško povezive) tegobe, kao i da su nalaz… Više\nPoštovani, već par puta dok vježbam osjetim bol u jednoj\nPrema informacijama koje navodite, ne verujem da je bol koji pominjete uzrokovan opterećenjem zbog ispita.\nS obzirom da se javlja samo u određenim situacijama (prilikom sk… Više\nPozdrav ja sam Vam vec pisao u pitanju je bio bol u levom\nNa magnetnoj rezonanci vrata nema posebnih promena i nije sigurno da se bol u ramenu i ruci može povezati sa MRI snimkom. Moguće je da se radi o bolu mišićnog porekla (miofascija… Više\nImam tek navrsenih 18 godina i povremeno sam osecao bol u\nObzirom na lokalizaciju bola i način njegovog ispoljavanja, moglo bi se raditi o eventualnom napuknuću rebra ili rebarne hrskavice na mestu gde se one pripajaju za grudnu kos… Više\nStrana 9 od 148« Prva...«7891011»203040...Poslednja »\n13 glavobolja zbog kojih se treba obratiti lekaru 1432 pregled(a)\nBole vas leđa? Obavezno pročitajte! 1405 pregled(a)\nLumbalna diskus hernija 934 pregled(a)\nBolne posledice oboljenja nosa i sinusa 770 pregled(a)\nBolovi u leđima mišićnog porekla 536 pregled(a)\nZašto se javlja zujanje u uhu? 397 glas(ova)\nLumbalna diskus hernija 293 glas(ova)\n6 najčešćih pitanja o vratnoj diskus herniji 280 glas(ova)\n13 glavobolja zbog kojih se treba obratiti lekaru 221 glas(ova)


Udruženje Slovenaca „Logarska dolina” proslavilo Prešernov dan - Pančevo.city\nNajznačajniji slovenački kulturni praznik obeležen je u Pančevu, a sledeće nedelje će biti i u Kovinu\nPančevačko Udruženje Slovenaca „Logarska dolina” nastavilo je tradiciju obeležavanja najznačajnijeg slovenačkog kulturnog praznika „Prešernovog dana”, ove godine u saradnji sa Domom omladine Pančevo i Društvom Slovenaca „Sava” iz Beograda. Program je bio osmišljen i realizovan kao trodnevna revija igranih i dokumentarnih filmova slovenačkih autora, prikazanih u Dvorani „Apolo”.\nPrve večeri, 8. februara, pre projekcije dugometražnog igranog filma „Ne plači Petre” reditelja Franceta Štiglica, prisutnima se obratio urednik filmskog programa Doma omladine Pančevo Ljubomir Radovanović, koji je izrazio zadovoljstvo što se u Pančevu ponovo organizuje ovakva revija koja prethodi manifestaciji „Dani slovenačkog filma”, zakazanoj za april ove godine. Josip Veber, predsednik Udruženja Slovenaca „Logarska dolina”, prisutnima je predstavio istorijat ovog praznika, kratku biografiju France Prešerna, kao i njegov nemerljiv značaj koji je imao za očuvanje slovenačkog jezika, tradicije i kulture. Usledilo je i obraćanje našeg poznatog režisera Dragomira Zupanca koji je rekao da ga ovakvi programi veoma raduju i da je već obavio selekciju savremenih slovenačkih filmova za manifestaciju koja će se u aprilu ove godine organizovati u Beogradu, Pančevu, Novom Sadu, Nišu, Vršcu i još nekim gradovima u Srbiji. Pre same projekcije filma prisutnima se obratio i Saša Verbič, predsednik Nacionalnog saveta slovenačke nacionalne manjine u Srbiji koji je istakao razloge zašto su ovakvi programi značajni za slovenačku populaciju u Srbiji, naročito u mestima gde žive građani koji imaju slovenačko poreklo. Program je nastavljen prikazivanjem.\nDrugog dana manifestacije prikazani su dokumentarni filmovi „Sitari sa Crvenog krsta” Dragomira Zupanca i „Tipično slovenački – harmonika” Urške Žnidaršič. Za poslednji dan, 10. februar na programu su bili filmovi „Stric Geza ide u Zaturce” Jožeta Glažara i „Kratki rezovi” grupe slovenačkih autora koju čine Urban Zorko, Mitja Mlakar, Urša Menart, Katarina Resek i Jure Dostal. Treba napomenuti da je interesovanje Pančevaca i članova Udruženja Slovenaca za ovaj program bilo veliko, ali je zbog epidemioloških mera u sali moglo da bude prisutno samo trideset ljudi. Nakon ovoga, u Kovinu, u Gradskoj biblioteci i Kulturnom centru, 19. februara će takođe biti obeležen „Prešernov dana“. Program će kao i dosadašnjih godina izvesti učenici i nastavnici kovinske Osnovne škole „Đura Jakšić”.


:: Naslovna strana > Glasnik broj10 > Izložbe - Jugu Srbije nedostaju investitori\nTreće Arhienale Vranje, 818. februar 2008. godine\nTreće Arhienale (818. februar) u Vranju uspelo je već samim ustanovljavanjem manifestacije godišnjeg sučeljavanja arhitektonskih ideja s juga Srbije i, posle februarskog uspešnog okončanja, slobodno se može reći da je postalo tradicionalno. Ovo sučeljavanje oslikava, kao središnji događaj Arhienala, i izložba arhitektonskih radova članova Inženjerske komore Srbije i studenata arhitekture iz Pčinjskog okruga. Ovog puta, izložba je predstavila četrdesetak projekata i izvedenih dela, kako u regiji, tako i u Srbiji, ali i inostranstvu Rusiji, Španiji, Švajcarskoj, Nemačkoj, Albaniji podsetivši na neka vredna arhitektonska ostvarenja u skorijoj prošlosti. Postavka možda nije sadržajnija od prethodne dve, ali je uravnoteženija. U ime organizatora Arhienala Regionalne kancelarije Inženjerske komore Srbije u Vranju arhitekta Milorad Veljković ukazuje da viđeno na trećem Arhienalu u najvećoj meri odražava nivo graditeljstva na jugu Srbije danas. Suština je nema investicija.\n"Uglavnom je investitor taj koji naručuje objekat, a arhitekta nema mnogo slobode ni prostora za kreativnost mora da sluša onog ko daje novac", kaže Milovan Glavonjić, član Upravnog odbora IKS. "U domaćoj gradnji, ostale regije još uvek znatno zaostaju za Beogradom, Novim Sadom, Nišem, pa je zato Arhienale prilika da se arhitektonske ideje prikažu, ali i nađu put do ostvarenja. To je ona njegova jednako dragocena, praktična korist."\nInženjerska komora Srbije stoga i učestvuje u organizaciji manifestacije zajedno s Regionalnim odborom u Nišu, čiji su sadašnji članovi inženjeri s čitavog jugoistoka Srbije, uključujući i Društvo vranjskih arhitekata, jedno od najagilnijih u zemlji kada je reč o afirmisanju struke na ovaj način, rame uz rame s društvima prestoničkim, niškim, novosadskim i valjevskim.\nGlavonjić dodaje da je svrha decentralizacije rada Inženjerske komore Srbije upravo davanje značaja regionima, kako bi se njihovi problemi jasnije prepoznavali, pogotovo što kod nas postoje velike razlike u, kako je naveo, materijalnoj osnovi arhitektonske struke.\n"Uostalom, drukčije se ne može postići izjednačeniji privredni razvoj Srbije", kaže Glavonjić i nastavlja: "Pred inženjerima i celom državom je veliki zadatak uvođenja evropskih standarda u privredu. Komora već radi na tome ne čekajući na Vladu. Prevedeno je oko1.000 standarda i oni su primenjeni u našoj privredi. Naši standardi više nisu JUS nego SRPS (srpski standardi). Nadam se da će i Srbija postupiti kao zemlje u okruženju moramo da prihvatimo evropske standarde, ali ne smemo seći svoju privredu. Moramo da zadržimo ono što su naše originalne potrebe", naglašava Glavonjić.\nO primeni propisa u projektovanju i izgradnji, prostornom planiranju, gasifikaciji juga Srbije, susedskim programima s Bugarskom, povezanosti planske dokumentacije s projektovanjem, odnosno poteškoćama u dobijanju građevinskih dozvola, održana je i velika tribina kao nastavak saradnje Inženjerske komore Srbije s lokalnim samoupravama, kao razmena regionalnih iskustava i sagledavanje problema graditeljstva u Srbiji.\nU privredi Srbije već primenjeno hiljadu evropskih standarda SRPS umesto JUS\nProgram ovogodišnjeg Arhienala bio je dosad najbogatiji: održani su skupovi o savremenoj arhitekturi u enterijeru, o građevinarstvu, urbanim modelima Vlasine i predela oko Bosilegrada... Predavači su bili univerzitetski profesori, stručnjaci iz Niša, Beograda i samog Pčinjskog okruga. Gostovale su izložbe tradicionalne arhitekture jugoistočne Srbije (sa Osmih dana arhitekture u Nišu), te tradicionalne arhitekture u delima Božidara Petrovića; knjiga dr Predraga Miloševića evocirala je delo arhitekte Mata Bajlona. Posetioci Arhienala, a manifestacija je izazvala primetnu pažnju, mogli su da saznaju novosti o građevinskim materijalima i sistemima afirmisanih domaćih i evropskih proizvođača ("PotisjeKanjiža" iz "Tondash" grupe, "Knauf Insulation", "Ruki", "SuissePearl"). U vranjskom, leskovačkom, topličkom, niškom i pirotskom kraju Inženjerska komora Srbije ima 2.000 članova inženjera s licencom.


Turska protiv zapadnih sankcija Rusiji - 11.08.2017, Sputnik Srbija\nAnkara ne odobrava antiruske sankcije EU i SAD, jer one nanose štetu turskoj ekonomiji, izjavio je šef turske diplomatije Mevlut Čavušoglu. 11.08.2017, Sputnik Srbija\n© PixabayPanorama Istanbula\nAnkara ne odobrava antiruske sankcije EU i SAD, jer one nanose štetu turskoj ekonomiji, izjavio je šef turske diplomatije Mevlut Čavušoglu.\n„U prošlosti, Turska je pretrpela štetu kao rezultat tih sankcija. Sankcije našim susedima i partnerima pričinili su veliku štetu našoj ekonomiji. Eto zašto mi ne odobravamo sankcije. Mi tražimo druge načine za rešavanje problema. Zato se nismo pridružili sankcijama Rusiji i više volimo političku saradnju“, rekao je Čavušoglu u intervjuu za agenciju INA.\n„Rusija i Amerika koriste sankcije jedan protiv druge, dok EU priprema mere protiv SAD, jer američke sankcije negativno utiču na EU. Pokušavamo da rešimo sva pitanja uz pomoć dijaloga kako ne bismo potonuli u taj vrtlog“, dodao je turski ministar.\nProšle srede američki predsednik Donald Tramp je potpisao zakon o sankcijama protiv Rusije, Severne Koreje i Irana, koji su kongresmeni ranije usvojili.


Pendarovski: Skoplje ne treba da lobira za Kosovo\nZahvalni smo prijateljskoj Srbiji na blagovremenoj pomoći u sprečavanju posledica pandemije, posebno u procesu vakcinacije, izjavio je za Politiku predsednik Severne Makedonije Stevo Pendarovski i naglasio da Severna Makedonija ne treba da lobira za „nezavisnost Kosova“, što nameću pojedini albanski političari iz izvršne vlasti, prenosi N1 pisanje FoNeta.\nizvor: Politika, N1, Fonet\nStevo Pendarovski (Foto www.globsec-week)\nKako je istakao, „Srbija je učinila sve što je u njenoj moći da nam pomogne i mi taj prijateljski gest znamo da cenimo i nećemo ga zaboraviti“.\n„Mi smo Kosovo priznali kao nezavisnu državu 2008. godine, kada je to učinio najveći broj naših strateških partnera i od tog trenutka mi se zalažemo i gradimo dobre odnose sa Kosovom, jer na taj način ispunjavamo naše nacionalne interese“, rekao je Pendarovski.\nOn je ocenio da Severna Makedonija doprinosi i učvršćivanju regionalne saradnje, što je najviši spoljnopolitički prioritet i prijateljske Srbije.\nPenadarovski je podsetio da je Severna Makedonija napravila teške kompromise da bi postala punopravna članica NATO i ubuduće članica Evropske unije.\n„Članstvo u EU je ključno za sveukupni razvoj svih država u regionu i za evropsku integraciju nemamo realnu alternativu“, zaključio je Pendarovski.


Lejkersi pregazili Nikse - Sportske.net\nLejkersi pregazili Nikse\nEkipa iz Los Anđelesa ubedljivo je slavila na svom terenu protiv ekipe iz "Velike jabuke".\n"Kelti" u krizi, Irvingova partija sezone nedovoljna za trijumf protiv OrlandaTea opio džez, Bjelica menjao Batlera, Mišku se brk smeši, Polova lekcija Kariju!"Grmelo" u Ohaju, šampion Istoka ponižen pred svojom publikom!Jokić samo što nije čistio parket, Bogdanu drhtala ruka, Lejkersi srušili negativni rekord i pobedili!Hornetsi odustaju od glavnog igrača!\nVoltonovi "Jezeraši" savladali su četu Džefa Hornaseka rezultatom 127-107.\nU prvoj deonici na snazi je bila rezultatska klackalica, a nakon 12 minuta domaćin je vodio sa pola koša viška.\nU drugom kvartalu dolaze i do devet poena prednosti, ali nisu uspeli da stignu i do dvocifrenog suficita.\nNiksi pred kraj prvog poluvremena uspevaju da smanje deficit, pa se na odmor otišlo sa četiri poena prednosti u korist Lejkersa.\nUspevaju gosti u trećoj deonici da dođu i do preokreta, dugo su potom vodili u tom delu igre, ali su pred sam kraj Lejkersi napravili seriju 10-0 i tako na kraći odmor pred odlučujućih 12 minuta otišli sa osam poena prednosti.\nRaspalo se sve u igri gostiju u poslednjoj deonici, prednost "Jezeraša" je rasla iz minuta u minut, da bi pred sam kraj susreta dostigla i maksimalnih 22 poena viška.\nNa kraju ubedljivih 20 razlike za Los Anđeles Lejkerse, predvodili su ih Džordan Klarkson sa 29 poena i 10 asistencija i Džulijs Rendl sa 27 poena i 12 skokova.\nPratili su ih Kajl Kuzma sa 15, Bruk Lopez sa 14, Leri Nens junior sa 13 i Brendon Ingram sa 10 postignutih poena.\nKod Niksa po 17 poena su upisali Tim Hardavej junior, Porzingis i Majkl Bizli, pola koša manje od njih dodao je Li, dok je 12 poena ubacio Enes Kanter (14sk).


Save-On-Foods: Kvantni računari u supermarketu | PC Press\nSave-On-Foods: Kvantni računari u supermarketu\n4. novembar 2020. 6. novembar 2020. Milan Živanović\nEksperti očekuju da će kvantni računari u narednih nekoliko godina biti spremni za pristup internetu, što bi moglo da dovede do toga da ovakvi kompjuteri sa pristupom neograničenoj količini podataka dođu do neverovatnih otkrića, te, na primer, u rekordnom roku kreiraju lekove za neke bolesti koje su trenutno neizlečive. Problem je u tome što će onaj koji prvi stigne do kvantnog računara sa ovakvim sposobnostima imati pristup neograničenoj moći, koju će moći i da unovči, budući da će nova tehnologija transformisati online svet koji danas poznajemo, te uticati na skoro svaku industriju na svetu.\nNa budućnost kvantnih kompjutera najpre bi mogla da utiču dostignuća na polju proučavanja svetlosti, a posebno nakon što su istraživači sa EPFLa otkrili način da utvrde kako se svetlost ponaša izvan ograničenja talasnim dužinama, što stvara uslove za dešifrovanje kvantnih podataka u okviru holografskih svetlosnih obrazaca. Čitav proces podseća na nešto što je do sada moglo da se vidi samo u naučno-fantastičnim filmovima, a tim je iskoristio kvantnu prirodu interakcije između elektrona i svetlosti kako bi zrake odvojio prema energiji koju emituju, što im je omogućilo da dešifruju informacije o elektronskim talasima, te ih mapiraju brzim elektronskim mikroskopom.\nPročitajte i: D-Wave tvrdi da može izgraditi gate model kvantog računara\nPostojeće tehnike za proučavanje svetlosnih talasa i izdvajanja informacija za 3D mape, ograničene su talasnim dužinama, a nova tehnologija otvara prostor za nove mogućnosti, poput kreiranja sadržaja mnogo većih rezolucija koji bi mogli da uključuju i hologramske filmove. Novi pristup holografiji je i dalje u prvim fazama razvoja, pa bi moglo da prođe neko vreme dok ne stigne do kvantnih računara, ali ipak ukazuje na budućnost koja bi mogla da ponudi sigurne kvantne procesore malih dimenzija, što je značajno budući da trenutni kvantni računari zauzimaju čitave prostorije.\nPrednosti kvantnih računara već su počele da se koriste i u praksi, a na mestima na kojima se to najmanje očekuje. Naime, retko ko bi pomislio da bi police sa proizvodima u supermarketima mogle da budu u bilo kakvoj vezi sa kvantnim kompjuterima. Kanadski lanac supermarketa – Save-On-Foods – je tu da dokaže da je to moguće, budući da je postao neka vrsta pionira na polju kvantne tehnologije, a kako bi rešio komplikovane logističke probleme.\nU saradnji sa kompanijom koja se bavi kvantnom tehnologijom – D-Wave – pomenuti lanac supermarketa koristi novu tehnologiju za rešavanje problema u kojima su se klasični računari pokazali kao nemoćni. Za samo dva meseca postojeći koncept je preveden u hibridni kvantni algoritam, što je značajno ubrzalo pojedine procese, pa je rešavanje pojedinih zadataka, za koje je do sada bilo potrebno po 25 sati na nedeljnom nivou, svedeno na svega nekoliko sekundi.\nSistem je testiran samo u jednoj radnji iz Save-On-Foods lanca, a kompanija sada planira da ga proširi i na druge supermarkete.\nTagovi: D-Wave, kvantni kompjuteri, Save-On-Foods\n← Novi RegretLocker ransomware cilja Windows virtuelne mašine\nSimulator za one koji su želeli da budu vatrogasci →


U Coca-Cola HBC online praksa je nova realnost | NajStudent.com\nU Coca-Cola HBC online praksa je nova realnost\nOsmo leto zaredom, Coca-Cola HBC je poželela dobrodošlicu novoj generaciji mladih, talentovanih ljudi u sklopu Coke Summership programa letnje prakse. Ono što razlikuje ovaj Summership od prethodnih je to što se zbog trenutne situacije održava u potpunosti online.\nCoke Summership je prvi put sproveden 2013. godine, a od tada je 210 mladih prošlo kroz ovaj program, dok se 69 njih nakon programa i zaposlilo u Coca-Coli HBC.\nI ove godine, Summership-ovci će imati priliku da, radeći na projektu uz mentorsku podršku, steknu biznis znanja i unaprede svoje veštine. Pored individualnih projekata, imaju puno zajedničkih aktivnosti, od neformalnih jutarnjih kafa sa našim kolegama, preko treninga i predavanja, pa sve do zabavnih aktivnosti kroz koje će moći i da se bolje međusobno upoznaju. Takođe, ovogodišnji online koncept Coke Summership-a omogućava im i da se povežu sa Summership-ovcima iz susednih zemalja – Hrvatske, Slovenije, Bosne i Hercegovine i Severne Makedonije i da sa njima podele ovo nezaboravno iskustvo.\nNeki od njih su već podelili svoje dosadašnje utiske:\nJovana Milošević, Marketing: „Prilika za upoznavanje sistema funkcionisanja jedne tako velike i uspešne kompanije, kao i ljudi koji je čine, je neprocenjiva. Slušam mnogo različitih i inspirativnih priča, učim korisne stvari i sve vreme se baš dobro zabavljam.“\nŠpiro Žarković, Commercial Capability Development: „Organizacija programa je fantastično uređena, predavanja su edukativna i zanimljiva. Sjajno je što imam mogućnost da upoznam kolege iz drugih delova zemlje, kao i kolege iz susednih zemalja.“\nAida Camović, Marketing: „Nakon dve nedelje na Coke Summership-u moj glavni utisak su ljudi. Na jutarnjim kafama smo upoznali ljude sa različitih pozicija u Coca-Coli HBC, koji su jako neposredni, otvoreni i prijateljski raspoloženi. Interesantno mi je što nismo ograničeni samo svojim projektom, već smo ohrabreni da istražujemo sve oblasti, jer ljudi iz kompanije imaju na umu da smo i mi tek na početku i da ni sami nismo još uvek sigurni šta nam se dopada. Zbog toga je ova praksa dobar način da to istražimo.“\nMarko Jevtić, HR: „Već na upoznavanju su moja očekivanja prevaziđena, ostali Summership-ovci su već ljudi sa sjajnom pozadinom, a svako predavanje je informativno i interaktivno.“\nJovana Anđelić, HR: „Svaka osoba koja je deo Coca-Cole HBC je inspirišuća na svoj način i značajno doprinosi stvaranju predivne atmosfere tokom programa. Kada pogledam u kalendar, imam osećaj da vreme prebrzo ide. Coke Summership je zaista prevazišao sva moja očekivanja i nudi mi ono što i nisam znala da mi je potrebno.“\nA iz Coca-Cola HBC kažu: “Jako smo srećni i ponosni što i kroz online Coke Summership mladim ljudima pružamo kvalitetno, nezaboravno iskustvo. Našim Summership-ovcima želimo da ostatak programa nastavi da prevazilazi njihova očekivanja!


Prilepin jedva čeka da se slika sa odlikovanjem koje mu je dodelio Dodik | Novine Toronto\nPrilepin jedva čeka da se slika sa odlikovanjem koje mu je dodelio Dodik\nRuski pisac Zahar Prilepin izjavio je da će s ponosom, zajedno sa svim svojim vojnim medaljama, nositi Orden Njegoša prvog reda, koji mu je dodelio predsednik Republike Srpske Milorad Dodik.\n"Jedva čekam da mi orden bude uručen da se sa njim slikam", rekao je Prilepin Srni i dodao da među Srbima ima mnogo prijatelja, među kojima se ističe režiser Emir Kusturica.\nPrilepinu je u avgustu bio zabranjen ulazak u BiH, uz obrazloženje da "predstavlja pretnju za bezbednost i međunarodne odnose". Ruski pisac trebalo je tada da razgovara sa studentima u Narodnoj univerzitetskoj biblioteci u Banjaluci.\nDodik takvu odluku ocenio kao sramnu, nedopustivom i uperenom protiv Republike Srpske (RS) i najavio da će, nakon preuzimanja pozicije srpskog člana Predsedništva BiH smeniti sve Srbe koji su bili odgovorni za donošenje takvog rešenja.\nOn je dodao da bez saglasnosti srpske strane takvi "spiskovi nepoželjnih lica" ne mogu postojati i izrazio uverenje da će to pitanje uskoro biti rešeno.\nUkaz o dodeli odlikovanja Prilepinu za rad i zasluge u kulturnom i duhovnom razvoju, kao i za posebne zasluge na polju javne delatnosti kojima se doprinosi jačanju prijateljskih odnosa između Ruske Federacije i RS, Dodik je doneo u avgustu ove godine.


UHAPŠENI CRNOGORCI BIĆE PROTJERANI IZ BIH | Hayat.ba\nUHAPŠENI CRNOGORCI BIĆE PROTJERANI IZ BIH\nTrojica Crnogoraca, za koje postoje tvrdnje da su bliski ozloglašenom crnogorskom škaljarskom klanu, a koja su juče uhapšena na Jahorini, predati su Službi za poslove sa strancima BiH.\nBiće im uručeno rješenje o protjerivanju iz BiH”, potvrdili su izvori “Nezavisnih novina”.\nPodsjetimo, na Jahorini su juče, oko 15.50 časova, uhapšeni Milan Kršić, Boban Sjekloća i Filip Roganović.\nTa lica uhapšena su zbog sumnje da se mogu dovesti u vezu sa proizvodnjom i prometom droga, te nedozvoljenim oružjem”, rekli su iz policije.\nU sklopu akcije pretresena su sva trojica Crnogoraca, te vozila koja koriste, kao i apartman u kojem su bili, s tim što, kako saznajemo, ništa nedozvoljeno nije pronađeno.


Johanson: Potezi Lukasenka u vezi migracija su neprihvatljivi\nTanjug 28. septembra 2021. 15:52\nBRISEL – Komesarka za unutrašnje poslove i migracije Ilva Johanson potvrdila je čvrstu opredeljneost Evropske Unije za režim sankcija protiv beloruskog predsednika Aleksandra Lukašenka zbog toga što pomaže tranzit migranata na putu ka EU.\nJohanson je danas poručila da Lukašenko nije partner sa kojim je Unija spremna da sarađuje i da ne može da prihvati njegove postupke, prenosi AP.\n„Videli smo da je Lukašenko očajna osoba koja je trenutno pod sankcijama Evropske unije i da ne može da se nosi s tim“, rekla je evropska komesarka nakon razgovora sa kiparskim ministrom unutrašnjih poslova Nikosom Nurisom.\nOna je naglasila da beloruski predsednik praktično „uvozi“ ljude sa jedinom svrhom da ih pošalje ili zapravo „ugura“ u Evropsku uniju, i da je to naravno, neprihvatljivo.\nČlanice EU Poljska i Litvanija poslednjih meseci beleže neobičan broj migranata sa Bliskog istoka i Afrike, kao i izbeglica koje stižu iz susedne Bjelorusije, a to je počelo nakon što su zapadne zemlje uvele sankcije Lukašenkovoj vladi zbog spornih predsedničkih izbora u avgustu 2020. i potiskivanja opozicije.\nPoljske i litvanske vlasti uvele su vanredno stanje u pograničnim oblastima sa Belorusijom, kojim se ne dozvoljava kretanje nikome, osim vojsci i službama bezbednosti, a takođe počele su gradnju žičane ograde na granici sa ovom zemljom.\nSAD pozvale Severnu Koreju da obustavi raketne probe\nRusija preduzima dodatne mere za izručenje Ismailova iz CG


HOROSKOP ZA SUTRA (9. januar 2020.): Uzmite najbolje od ovog dana! (ASTROLOGIJA) | DNEVNE\nHOROSKOP ZA SUTRA (9. januar 2020.): Uzmite najbolje od ovog dana! (ASTROLOGIJA)\nMožete da očekujete generalno miran dan tokom kojeg nećete imati previše obaveza.\nPred vama je zanimljiv period. Možete da se naadte veoma lepoj vezi sa osobom rođenom u znaku Raka ili Bika.


Vrijednost od oko milion eura - U Uroševcu zaplenjeno skoro 80 kg droge, uhapšeno 14 osoba | Info-ks.net\n24.05.2022 u 12:49\nPolicija Kosova je tokom akcije kodnog naziva „Gropa“ uspjela juče da zapleni oko 80 kilograma droge tipa kaptagon u vrijednosti od oko milion eura i uhapsila je 14 osumnjičenih, od kojih 6 turskih državljana, kazao je juče na konferencija za novinare, glavni tužilac u Uroševcu Shukri Jashari, koji je rekao da je tokom akcije pretreseno 7 lokacija.\n„Destinacija ove droge je bila usmjerena na tržište van Kosova, vrijednost ove droge premašuje vrijednost od najmanje milion eura na lokalnom tržištu“, rekao je on.\nJashari je rekao da je akcija „Gropa“ počela prije 7 meseci sa primena tajnih mjera.\n„Jedinica u Uroševcu je prije blizu 7 mjeseci imala informacije o operativnom putu, koordinisala je radnje tužilaštva u Uroševcu i Osnovnog suda, pokrenute su istrage primjenom mjera prikrivenog tehničkog nadzora i uspjeli smo da obezbjedimo dovoljno dokaza“, rekao je on.\nJashari je rekao da je supstanca došla iz Irana kamuflirana u komercijalnu robu.\n„Osumnjičeni su doneli sirovinu ove narkomanske supstance kamufliranu u komercijalnoj robi iz Irana, preko Turske na Kosovo, zatim su osumnjičeni sa Kosova obezbjedili lokaciju u rejonu Štprca u nenaseljenoj kući, obezbjeđujući odgovarajuću opremu za obradu i dodatne supstance koje su potom pretvarane u drogu“, rekao je on.\nGlavni tužilac u Uroševcu Shukri Jashari rekao je da je tokom ove akcije pretreseno 7 lokacija, ova vrsta narkotika je bila upakovana u kese od po 500 g, a sumnja se za još izvesnu količinu u vezi sa čim jedinica vodi istragu i nadam se da će vrlo uskoro biti zaplenjena i druga količina narkotika, koja se prema informacijama nalazi u rejonu Uroševca.\nJashari je dalje rekao da su pretresena dva mjesta za koja se sumnja da su laboratorije za preradu ove droge.\n“Pretresane su laboratorije u kojima se sumnja da je obavljana obrada jer je ovo došlo iz Turske, zatim je raspoređeno na dvije lokacije, u selima Siroj i Varoš gdje su bile dvije laboratorije sa sofisticiranijom opremom za preradu ovih narkotika“, rekao je on.\nZa osumnjičene uhapšene tokom ove akcije, tužilaštvo će podneti zahtjev za određivanje pritvora.\n"Tužilaštvo će danas podneti zahtjev za određivanje pritvora, jer im je odlukom tužioca određeno zadržavanje do 48 sati“, rekao je on.\n20 lica privedeno U školama u Uroševcu od februara zaplenjeno više komada vatrenog oružja i 40 noževa


Autori: Angelina Banković i Vladimir Jablanov\nPakuj kofere, pronicljivo oko i po koji osmeh! Vodimo te u 1929. godinu i devet decenija mlađi Beograd! Od te godine, kada je kralj Aleksandar Karađorđević proglasio kraljevinu Jugoslaviju, pa sve do danas, Beograd je dobio nekoliko bora, po koji ožiljak, čuvajući hrabro svoj mladalački šarm i duh.\nKroz neverovatne fotografije pasioniranog fotografa-amatera, pukovnika Jeremije Stanojevića, profesora Vojne akademije, uporedi beogradske ulice i zdanja, od 1929. godine do danas! I ne zaboravi da zabeležiš svoje fotografije za uspomenu – možda kroz nekoliko decenija baš tvoje fotografije budu činile vremeplov neke buduće Noći muzeja!\nFotografije Vladimira Jablanova, snimane sa istih pozicija i iz istih uglova kao i nekada Stanojevićeve.


Potraga za devojčicom Monikom Karimanović i dalje bez rezultata\n► Potraga za devojčicom Monikom Karimanović i dalje bez rezultata\n26.12.2019 | 10:00h ► 20:30h Beograd\nPotraga za dvanaestogodišnjom Monikom Karimanović iz Suvog Dola i njenim otmičarem Ninoslavom Jovanovićem iz Malče i dalje je bez rezultata.\nUtvrđeno je i da su se osumnjičeni i oteta devojčica od Malče ka Knjaževcu i Orešcu kretali jednim delom pešice prugom koja se trenutno rekonstruiše, a deo puta prešli su kamionom jer je Jovanović zaustavio kamion bosanskih registracionih tablica i vozač ih je prevezao ne sluteći o kome se radi.\nPojavile su se i glasine da potraga ne daje rezultate jer je Jovanović dugo planirao otmicu i unapred obezbedio skloništa hranom i svim ostalim stvarima neophodnim za duži boravak.\nJovanović je marta ove godine izašao na slobodu, posle pet meseci provedenih u zatvoru zbog toga što je uznemiravao devojke putem društvenih mreža i tražio im da se šišaju i pošalju mu kosu.\nDirektor policije Vladimir Rebić rekao je juče da policija, nakon što je Jovanović pušten iz pritvora, nije imala mogućnosti da ga spreči da uradi ono što je naumio.\nRebić je rekao da je potraga za Monikom apsolutni prioritet MUP-a od njenog nestanka i da su svi resursi policije stavljeni na raspolaganje.\nautor: MIM, VV, AP\tizvor: Beta\nsuvi do /\nVlasti u američkoj saveznoj državi Merilend nastavljaju potragu za dva nestala člana porodice Kenedi, ćerke bratanice ubijenog američkog predsednika Džona Kenedija i njenog osmogodišnjeg...


Izetbegović: Podrška RS doneće štetu Rusiji - 30.08.2016, Sputnik Srbija\nPredsedavajući Predsedništva BiH Bakir Izetbegović izjavio je da je očekivano izdvojeno mišljenje Rusije na današnjem zasedanju članica Upravnog odbora Saveta za... 30.08.2016, Sputnik Srbija\nvesti, svet, republika srpska (rs), bakir izetbegović, ohr, pik, bosna i hercegovina (bih), region\n20:18 30.08.2016 (Osveženo: 03:38 26.08.2021)\n© AFP 2021 / John MACDOUGALLPredsedavaući Predsednišva Bosne i Hercegovine Bakir Izetbegović\n„Nažalost, izdvojeno mišljenje Rusije je bilo očekivano. Rusija već izvesno vreme neselektivno podržava sve što dolazi iz Republike Srpske. Podrška političkoj avanturi, koja dovodi u pitanje institucije uspostavljene Dejtonskim mirovnim sporazumom, doneće štetu svima, i BiH, i RS, i regionu, a u konačnici i Rusiji“, rekao je Izetbegović za „Kliks“.\n30 Avgust 2016, 21:15\nOsim Rusije koja je izdvojila svoje mišljenje, ostale članice PIK-a su usaglasile zajedničku izjavu, koja je prema rečima ambasadora Rusije u BiH Petra Ivancova sporna, jer isključivo traži ustupke od RS, a ne poziva na dijalog, što je, smatra Ivancov, potrebno u ovom trenutku, prenosi „Kliks“.\nS obzirom da je za zajednički stav članica PIK-a potreban konsenzus, verovatno će biti zakazana nova sednica na kojoj je potrebna prosta većina glasova za donošenje odluke.\nNa zakazani referendum u RS mogu da reaguju visoki predstavnik u BiH (OHR), od kojeg se očekuje da spreči zakazani referendum u RS, i Ustavni sud BiH, kojem je Izetbegović prošle sedmice uputio zahtev da naredi odlaganje referenduma u entitetu Republici Srpskoj, prenosi „Kliks“.\n„Pretpostavljam da će prvi reagovati Ustavni sud BiH, a da će iza njegove odluke stati i visoki predstavnik, odnosno međunarodna zajednica“, kazao je Izetbegović.


ZLATKO JELISAVAC: Civilizacijski iskorak | Autonomija\nZLATKO JELISAVAC: Civilizacijski iskorak\nRazočani, sluđeni, izgubljeni...\nSkoro svi članovi Vlade slažu se da je neophodna nabavka novog aviona (30 miliona evra) namenjenog službenim putovanjima državnih zvaničnika. Kažu da je reč o velikom izdatku, ali rizik da bi neko mogao da strada u trošnom „falkonu” ipak prevladava. (Blic, Složan vapaj ministara: Nov avion ili izgibosmo, 24. 10. 2012.)\nFrancuski predsednik Fransoa Oland je uveo mere štednje koje su najviše pogodile bogate biznismene, političare, javne službenike, itd. Podigao Oland poreze ali bogatima, skresao plate političarima i javnim službenicima, rasprodao službena vozila komentarišući da političari i funkcioneri imaju dovoljno visoke plate da sebi mogu da priušte automobile. Sve u svemu, Oland je napravio takve reforme kojima je uštedeo mnogo para francuskoj državi i to može biti uzor mnogim zemljama kako da reše svoje finansijske probleme. Kažu da evropski neoliberali strahuju od socijalnog koncepta koji je sproveo Oland u Francuskoj, jer pruža alternativni model za prevazilaženje ekonomske krize, a da se pritom uštede ne ostvaruju preko leđa običnih građana.\nNaš premijer Ivica Dačić je veliki fan francuskog predsednika i ljubitelj njegovih socijalnih mera, ali ne u “svojoj kući”… Voli naš premijer da vidi kako se socijalna pravda ostvaruje tamo negde u Francuskoj, ali nije spreman da iste stvari uradi u Srbiji. Dobro, teško je porediti Srbiju i Francusku, ali ipak Dačić može da neke stvari da preuzme od Olanda i sprovede ih u delo. Šta bi falilo da premijer malo odere naše tajkune većim porezima? Zašto se stalno mora izlaziti u susret raznim uvozničko/izvozničkim lobijima ili dopuštati da oni formiraju cene koje im odgovaraju bez obzira na platežnu moć građana? Ima mnogo stvari koje bi se mogle uraditi baš po uzoru na Olandove mere štednje, ali naravno da našem premijeru, kao i celokupnoj političkoj eliti, ne pada na pamet da se zameraju onima koji ih finansiraju. Pričao je Dačić priče, za vreme predizborne kampanje, o socijalnoj pravdi, ali kako je postao premijer Ivica više ovu temu i ne spominje. Možda premijer ima “pametnija” posla jer sada mora da se bori za Kosovo koje i on smatra „izgubljenim”, ali će se boriti svim sredstvima da ne prizna nezavisnost Kosova. Čemu ova mazohistička upornost oko mantre nepriznanja kada je i vrapcima jasno da Srbija pregovara sa državom Kosovo i bori se da izvuče što je moguće bolji položaj za Srbe na Kosovu.\nU ovoj državi svi imaju preča posla od bavljenja socijalno-ekonomskim statusom. Čudno ali istinito, ovde će i najsiromašniji građani retko nekog konkretno optužiti za svoj loš položaj već će protestvovati protiv tamo nekih apstraktnih političara, tajkuna i sl. Kako inače razumeti da neki lažljivo-prevrtljivi političari, a takvih je većina, ostaju u politici i vode svoje biznise bez većih problema? Eventualno se neko od političkih populista seti da pokrene “veliku” aferu sa sve korupcijom, mitom, otuđivanjem imovine, itd, ali znamo kako se to završi… Pa u Srbiji ni sindikati, koji bi trebali da brane prava radnika, ne rade svoj posao. Slušam i gledam predstavnike sindikata kako posle poziva na proteste, zbog visokih cena osnovnih namirnica, najedanput odustaju od svega jer je Vlada Srbije ipak nešto ispunila od obećanja o pojeftinjenju ulja, šećera, hleba, itd. Kao da su sindikati jedva dočekali da Vlada učini bilo šta u korist napaćenih građana pa da momentalno odustanu od protesta jer znaju da je u Srbiji radnička klasa razočarana, sluđena, izgubljena, ispolitizirana i da se ne bi odazvala na najavljene proteste. Radnici naprosto više ne veruju nikome jer slušaju političare koji im pričaju bajke, a potom se vraćaju u realnost gde se teško živi, zapravo jedva i preživljava. Ko kupuje namirnice u samoposluzi, lako može da se uveri da su pojeftinjenja simbolična ili su pak čisti mit – svakoga dana cene su više, a standard običnih ljudi sve niži i to je istina od koje ne može pobeći politički populizam ma sa čije strane dolazio.\nKada nam bace malo brašna, šećera, ulja i igara i tako zadovolji, privremeno, nezaježljivi radinički apetit, onda se vlada Srbije vrati svojim “redovnim” dužnostima: Kosovo, mito i korupcija, nove investicije, izgradnja Koridora 10, a odmah potom i 11 – Mrkonjić & the greatest hits, novi krediti MMF-a – Dinkić & the best of, a u opticaju je i novi avion bez kojeg vlada ne može jer nećemo da se brukamo po svetu. Ono što treba vladi Srbije je novi Falkon, koji košta 30 miliona eura i građani Srbije moraju da joj izađu u susret, jer članovi Vlade neće da rizikuju svoje živote leteći u starom Falkonu koji se stalno kvari. Rizikujući da dobijem packu od premijera i javnosti, svesno i pri zdravoj pameti izjavljujem da bi kvar aviona u vazduhu, sa celokupnom Vladom u njemu, bio civilizacijski iskorak za Srbiju.


Mora se razgovarati o dokumentu britanske Vlade o Srebrenici\n10/01/2020 | 17:42 ⇒ 19:26 | Autor: SRNA\nSrpski član Predsjedništva BiH Milorad Dodik izjavio je da se mora razgovarati o dokumentu britanske Vlade koji potvrđuje da nije postojala namjera političkog i vojnog rukovodstva Republike Srpske za zauzimanje Srebrenice i počinjene zločine.\n- Bez obzira što mnogi na nekim drugim, trećim ili petim stranama, za razliku od nas, misle da je to nešto periferno, mi mislimo da je to dio suštine - rekao je Dodik novinarima u Istočnom Sarajevu.\nPrema njegovim riječima, to je dio odgovora na satanizaciju srpskog naroda koja je učinjena, kao i na lažnu konstrukciju optužnice protiv političkog i vojnog rukovodstva Republike Srpske.\n- Sada čujemo da su zvaničnici britanske vlasti tog vremena veoma jasno procijenili da to nije u osnovi - naglasio je Dodik i konstatovao da to znači da je optužnica na labavim temeljima i neodrživa.\nUpitan o izboru nedostajućeg člana Savjeta ministara, Dodik je ocijenio da se treba držati ranijeg dogovora da kandidata predlaže strana koja ima pravo na to, bez obzira sviđalo se to nekome ili ne.\n- Mi ne želimo ikoga da osporavamo, poštovaćemo prijedloge drugih strana i tražimo da se poštuju prijedlozi koji dolaze iz Republike Srpske - naglasio je Dodik, podsjećajući da je Mlađen Božović, kandidat za ministra za ljudska prava i izbjeglice, prošao sve potrebne provjere Centralne izborne komisije i Agencije za istrage i zaštitu BiH.\nSrpski član Predsjedništva BiH smatra da bi ponovno osporavanje Božovićevog izbora značilo novu krizu u BiH.\nGovoreći o izgradnji gasovoda iz Rusije preko Turske, Bugarske i Srbije, Dodik je podsjetio da će se Republika Srpska priključiti na taj balkanski tok.\n- Republika Srpska, a smatram time i BiH, ima dogovor za izgradnju gasovoda od Srbije prema Bijeljini i dalje prema Banjaluci - rekao je Dodik i dodao da će Srpska podržati eventualni plan Federacije BiH u tom pogledu.\nDodik je u sjedištu Republike Srpske u Istočnom Sarajevu bio domaćin božićnog prijema.


Mitropolit Hrizostom osveštao manastir u Dobrunskoj Rijeci\nNjegovo visokopreosveštenstvo Mitropolit dabrobosanski Hrizostom uz sasluženje sveštenstva i monaštva Srpske pravoslavne crkve /SPC/ osveštao je manastir Svetog Nikolaja u Dobrunskoj Rijeci kod Višegrada. Mitrošpolit Hrizostom obraćajući se vjernicima rekao je da je ovo veliki dan za ovaj kraj,…\nDjeci Višegrada – najveće igralište u regiji\nVIŠEGRAD – U Višegradu je u toku izgradnja dječijeg igrališta i pomoćnog stadiona, za šta je Vlada Srbije izdvojila 292.000 KM, dok će preostali iznos biti finansiran sredstvima opštine. Projektom je predviđeno postavljanje dječijeg mobilijara multifunkcionalne igraonice, ljuljaške, vrtuljci,…\nĐak generacije srednje škole Gala Pajović\nVIŠEGRAD – Gimnazijalka Gala Pajović proglašena je za đaka generacije u Srednjoškolskom centru „Ivo Andrić“ Višegrad. Direktor ove škole Divna Vasić rekla je da je Pajovićeva odličan takmičar iz matematike i fizike i aktivna u brojnim sekcijama. „Ova godina…\n08. juna 2020.\nVIŠEGRAD – Odbornici Skupštine opštine Višegrad usvojili su danas niz mjera za pomoć privrednim subjektima sa područja ove opštine koji zbog epidemije virusa korona nisu obavljali ili su djelimično obavljali djelatnost. Načelnik opštine Višegrad Mladen Đurević izjavio je Srni…\nVIŠEGRAD – Opština Višegrad iz budžeta za sufinansiranje vantjelesne oplodnje izdvaja 5.000 KM po bračnom paru, a ukupno za ove namjene izdvaja se 25.000 KM. Načelnik opštine Višegrad Mladen Đurević rekao je Srni da je povećanje nataliteta dugoročno pitanje…\nVIŠEGRAD – U Opštinskoj upravi Istočno Novo Sarajevo održan je sastanak ministra uprave i lokalne samouprave Republike Srpske Lejle Rešić sa predsjednikom Saveza opština i gradova Republike Srpske Ljubišom Ćosićem, potpredsjednikom Mladenom Đurevićem i generalnim sekretarom Saveza Acom Pantićem….\nVIŠEGRAD – Iz Starog Broda kod Višegrada, gdje su prije 78 godina ustaše Jure Francetića izvršile pokolj nad 6.000 srpskih civila, danas je poručeno da žrtve ne smiju biti zaboravljene i da se neće dozvoliti prekrajanje istorije. Slobodan Župljanin,…\nVIŠEGRAD – Dokumentarni film „Višegradska staza“, koji čuva uspomenu na život i djelo nobelovca Iva Andrića, biće prikazan na Radio Televiziji Republike Srpske, u nedelju 31. maja. Iz opštine Višegrad potvrđeno je da će zbog trenutne situacije virusa korona,…\nUručena donacija obdaništu „Neven“\nVIŠEGRAD – Predstavnici „Crvene apoteke“ sa poslovnom jedinicom u Višegradu uručili su danas set didaktičkih igračaka obdaništu „Neven“ u ovoj opštini koje će u ponedjeljak, 1. juna, ponovo početi sa radom. Direktor obdaništa Danka Mitrović rekla je da su…\nVIŠEGRAD – Višegradska banja je nakon jednomjesečne pauze zbog epidemije virusa korona, počela sa radom u banjsko-rehabilitacionom bloku, rekla je Srni direktor Rehabilitacionog centra „Vilina Vlas“ Dušana Bukvić. Bukvićeva je istakla da su rad uskladili sa svim predloženim mjerama…


Srbija staje na kraj radu na crno?\nIzvor\tTanjug\tapril 11, 2016\nPuna primena Zakona o inspekcijskom nadzoru počeće od 30. aprila, a ona bi, između ostalog, trebalo da doprinese suzbijanju sive ekonomije.\nTaj zakon će doprineti i unapređenju transparentnosti rada inspekcijskih službi i njihove saradnje, izjavio je danas državni sekretar Ministarstva državne uprave i lokalne samouprave Željko Ožegović. On ističe da je zakon već počeo da daje značajne rezultate budući da su odredbe zakona koje se odnose na kontrolu nelegalnih radnji počele da se primenjuju od avgusta prošle godine. Ožegović ističe da se očekuje da će zakon doprineti smanjenju sive ekonomije, koja je u visokom procentu prisutna kod nas, kao i rada na crno. Takođe bi trebalo da utiče na unapređenje samog postupanja inspekcija budući da su se građani ranije često žalili na dužinu nadzora, na profesionalnost i neznanje inspektora. Zakon o inspekcijskom nadzoru usvojen je u aprilu prošle godine, a odredbe zakona koje se odnose na kontrolu neregistrovanih subjekata stupile su na snagu od 1. avgusta. Od avgusta 2015. pa do sada u odnosu na period od godinu dana ranije primetno je povećanje broja novoregistrovanih subjekata za oko 15,5 odsto. Takođe, prema podacima Republičkog zavoda za statistiku, došlo je i do značajnog smanjenja neformalnog rada na crno za skoro za pet odsto, ističe Ožegović. On je naveo i da je od početka primene tih odredbi zakona, od avgusta do sada obavljeno oko 170.000 inspekcijskih nadzora i da su dati nalozi da se registruje oko 4.500 privrednih subjekata. Takođe inspekcija rada je prošle godine u kontrolama zatekla oko 16.500 neprijavljenih radnika. Posle izdatih naloga, poslodavci su prijavili 12.500 radnika. Ožegović navodi i da se radi analiza toga kako su raspoređeni inspektori, ne samo kada je u pitanju popunjenost radnih mesta, već i opremljenost inspekcija. Kako je kazao, na republičkom nivou ima 3.300 inspektora od kojih je polovina na terenu, a polovina u kancelariji. "I taj odnos će se menjati verovatno. Sa druge strane radimo i na povećanju efikasnosti, odnosno razvijamo ozbiljan informacioni sistem koji bi trebalo da bude pušten u rad 2017. godine", rekao je Ožegović. Plan je da do 2018. godine sve inspekcije budu povezane u taj sistem.\n« Mladi krompir stiže iz Grčke, crni luk iz Holandije, beli iz Kine, krastavac iz Makedonije, pasulj iz Kirgistana… Prevelika cena ukidanja novčanice od 500 evra »


Arhiva 2018 | Državna revizorska institucija\nArhiva saopštenja, 2018. godina\nProtivgradna zaštita nedovoljno štiti poljoprivredne proizvode\n27. decembar 2018. godina\nRepublički hidrometeorološki zavod (RHMZ), prilikom planiranja sredstava potrebnih za funkcionisanje protivgradne zaštite, distribuciju protivgradnih raketa i održavanje lansirnih stanica, ne obezbeđuje u dovoljnoj meri zaštitu poljoprivrednog proizvoda i poljoprivrednog proizvođača, ključna je poruka Izveštaja o reviziji svrsishodnosti poslovanja „Protivgradna zaštita u Republici Srbiji“.\nJavna preduzeća trošila subvencije na tekuće poslovanje i pokriće gubitaka\n18. decembar 2018. godina\nOsam revidiranih lokalnih vlasti su u periodu od 2015. do 2017. godine odobrile 31 milijardu dinara za tekuće poslovanje i pokriće gubitaka javnih preduzeća, zbog čega su smanjene mogućnosti za unapređenje lokalne infrastrukture, glavni je zaključak Izveštaja o reviziji svrsishodnosti poslovanja „Subvencije jedinica lokalne samouprave javnim preduzećima“.\nKonferencija za novinare - Predstavljanje izveštaja o reviziji svrsishodnosti poslovanja „Subvencije jedinica lokalne samouprave javnim preduzećima“\n17. decembar 2018. godina\nKonferencija će biti održana u utorak, 18. decembra 2018. godine u 12,30 u pres centru Udruženja novinara Srbije, Knez Mihailova broj 6/3.\nVeći budžeti na lokalnom nivou biće češće revidirani\n14. decembar 2018. godina\nPojedini gradovi u Srbiji poseduju imovinu vrednu više od milijardu dinara, ali ne poseduju evidenciju za nju, izjavio je danas predsednik Državne revizorske institucije (DRI) i generalni državni revizor dr Duško Pejović.\nU Skoplju održana regionalna konferencija posvećena borbi protiv korupcije u javnim nabavkama\n13. decembar 2018. godina\nDržavni revizor Dragan Golubović učestvovao je na regionalnoj konferenciji posvećenoj borbi protiv korupcije u javnim nabavkama održanoj u Skoplju, u Makedoniji.\nPredstavnik DRI prisustvovao obuci za predavače za finansijsko upravljanje i kontrolu\nSamostalni savetnik u reviziji Miloš Mandušić pohađao je obuku za predavače za finansijsko upravljanje i kontrolu, održanu u Centru za izuzetnost u finansijama (CEF) od 11. do 13. decembra 2018. godine u Ljubljani.\nDr Pejović predstavio doprinos DRI reformi korporativnog finansijskog izveštavanja\n07. decembar 2018. godina\nNedovoljno pouzdana računovodstvena evidencija, mogućnost brisanja proknjiženih podataka, mogućnosti zmene naloga bez storniranja, nepouzdanost računovodstvenih programa, predstavljaju samo neke od nalaza na koje držani revizori ukazuju sprovodeći reviziju finansijskih izveštaja, rekao je predsednik Državne revizorske institucije (DRI) i generalni državni revizor dr Duško Pejović.\nIskustva iz revizije poslovanja Republičkog fonda za zdravstveno osiguranje i zdravstvenih ustanova\n06. decembar 2018. godina\nVrhovni državni revizor u Sektoru za reviziju organizacija obaveznog socijalnog osiguranja Snežana Trnjaković govorila je danas o dosadašnjim iskustvima iz revizije poslovanja Republičkog fonda zdravstvenog osiguranja i zdravstvenih ustanova, uz preporuke za edukaciju i preventivno delovanje, na savetovanju koje se održava u Vrnjačkoj Banji pod nazivom „Zdravstvo u Srbiji – ka funkcionalnijem, efikasnijem i racionalnijem sistemu.\nFinansijski planovi DRI razmatrani na sednici Odbora za finansije\nPredsednik Državne revizorske institucije (DRI) i generalni državni revizor dr Duško Pejović obrazložio je na sednici Odbora za finansije, republički budžet i kontrolu trošenja javnih sredstava Skupštine Srbije Predlog odluke o finansijskom planu DRI za 2018. godinu sa projekcijama za 2019. i 2020. godinu i Predlog finansijskog plana DRI za 2019. godinu sa projekcijama za 2020. i 2021. godinu.\nPredsednik DRI dr Duško Pejović na otvaranju Savetovanja „Zdravstvo u Srbiji – ka funkcionalnijem, efikasnijem i racionalnijem sistemu“\n05. decembar 2018. godina\nPredsednik Državne revizorske institucije i generalni državni revizor dr Duško Pejović govorio je danas u uvodnom delu savetovanja koje se pod nazivom „Zdravstvo u Srbiji – ka funkcionalnijem, efikasnijem i racionalnijem sistemu“ održava u Vrnjačkoj Banji.\nPredsednik DRI sa studentima Ekonomskog fakulteta u Subotici: o transparentnijim i odgovornijim javnim finansijsma\nPredsednik Državne revizorske institucije (DRI) i generalni državni revizor dr Duško Pejović predstavio je ulogu DRI u nadzoru nad javnim finansijama na tribini koja je pod nazivom „Otvoreno o korupciji: ka transparentnijim i odgovornijim javnim finansijama“ održana na Ekonomskom fakultetu u Subotici.\nPredstavljene aktivnosti eksterne revizije Radnoj grupi Nacionalnog konventa Evropske unije za Poglavlje 32\n03. decembar 2018. godina\nPredsednik Državne revizorske institucije i generalni državni revizor dr Duško Pejović predstavio je danas izveštaj o realizaciji aktivnosti na temu eksterne revizije na sastanku članova Pregovaračke grupe za poglavlje 32 i Radne grupe Nacionalnog konventa Evropske unije za poglavlje 32.\nJačanje saradnje DRI i Ekonomskog fakulteta u Beogradu\nPredsednik Državne revizorske institucije (DRI) i generalni državni revizor dr Duško Pejović sastao se danas sa dekanom Ekonomskog fakulteta Univerziteta u Beogradu prof. dr Branislavom Boričićem i profesorom ovog fakulteta dr Milojkom Arsićem.\nDelegacija DRI učestvovala na radionici posvećenoj reviziji finansijskih izveštaja u Turskoj\n30. novembar 2018. godina\nDelegacija Državne revizorske institucije (DRI), koju su činili član Saveta Ljiljana Dimitrijević, vrhovni državni revizor u Sektoru za reviziju budžeta lokalnih vlasti Stojanka Milovanović, viši savetnik u reviziji Željko Motić i samostalni savetnik u reviziji Andrija Grujić, učestvovala je na radionici posvećenoj reviziji finansijskih izveštaja održanoj od 26. do 30. novembra u Ankari.\nSastanak DRI i EK - praćenje napretka u Pregovaračkom poglavlju 32\n29. novembar 2018. godina\nPredsednik Državne revizorske institucije (DRI) i generalni državni revizor dr Duško Pejović sastao se danas sa predstavnicima Evropske komisije sa kojima je razgovarao o napretku ostvarenom u Pregovaračkom poglavlju 32 – Finansijska kontrola, u delu eksterne revizije.\nOdržana radionica o javnim nabavkama\n27. novembar 2018. godina\nPrimena Zakona o javnim nabavkama i podzakonskih akata i najčešći oblici nepravilnosti u javnim nabavkama bile su neke od tema radionice održane u Šapcu u organizaciji Misije OEBS.\nDigitalizacija postupka revizije već 2020. godine\n23. novembar 2018. godina\nDržavna revizorska institucija (DRI) će imati bolje tehničke mogućnosti za sistemsko praćenje sprovođenja preporuka koje će realizovati u sklopu razvoja prilagođenog softvera za upravljanje revizijama (AMS), čija se nabavka planira za 2019. godinu, a prva primena za 2020. godinu, rekao je predsednik DRI i generalni državni revizor dr Duško Pejović.\nOdržana radionica o komunikaciji DRI sa zainteresovanim stranama\n22. novembar 2018. godina\nDeo zaposlenih u Državnoj revizorskoj instituciji (DRI) prisustvovao je dvodnevnoj radionici posvećenoj efikasnoj i efektivnoj komunikaciji sa različitim ciljnim grupama i zainteresovanim stranama održanoj 21. i 22. novembra u Ečkoj.\nObaveštenje za subjekte revizije\nPoštovani subjekti revizije,\nNa vebsajtu DRI, u meniju Revizije, podmeniju Odazivni izveštaji, nalazi se obrazac za odazivni izveštaj za revizije finansijskih izveštaja i pravilnosti poslovanja koji je potrebno preuzeti sa našeg sajta i u tom obrascu nam dostavljati odazivne izveštaje.\nOvaj obrazac možete preuzeti i klikom na sledeći link.\nCeremonija potpisivanja sporazuma o saradnji Misije USAID i lokalnih samouprava\n16. novembar 2018. godina\nDržavna revizorska institucija (DRI) je do sada objavila 1000 izveštaja o reviziji, a skoro polovina izveštaja odnosi se na lokalne samouprave i nijedna nije dobila pozitivnu ocenu, izjavio je danas predsednik DRI i generalni državni revizor dr Duško Pejović.\nRazmena iskustva u IT podršci u postupku revizije\n15. novembar 2018. godina\nDržavni revizor za IT podršku u reviziji Dejan Stojiljković i viši savetnik u reviziji Željko Motić učestvovali su na radionici „IT podrška u postupku revizije i revizijski softver“ održanoj u Tirani 14. i 15. novembra 2018. godine.\nUčešće predstavnika DRI na sastanku Pododbora za ekonomska i finansijska pitanja i statistiku u Briselu\n07. novembar 2018. godina\nPredsednik Državne revizorske institucije (DRI) i generalni državni revizor dr Duško Pejović i viši savetnik za evropske integracije, Tomislav Jovanović, učestvovali su na sastanku Pododbora za ekonomska i finansijska pitanja i statistiku za praćenje Sporazuma o stabilizaciji i pridruživanju (SSP) Srbije Evropskoj uniji održanom danas u Briselu. Predsednik Pejović je predstavio mere i aktivnosti koje je DRIpreduzela od prethodnog sastanka Pododbora.\nPredstavnici Državne revizorske institucije održali predavanje na temu: „Revizija svrsishodnosti - planiranje, sprovođenje i izveštavanje“\nViši savetnici u Sektoru za reviziju svrsishodnosti poslovanja Goran Čabarkapa i Dragojle Polić održali su internim revizorima u Republici Srbiji, tokom dve jednodnevne radionice, predavanja o postupku revizije svrsishodnosti.\nDržavna revizorska institucija domaćin drugog sastanka EUROSAI Radne grupe za reviziju opština\n05. novembar 2018. godina\nDržavna revizorska institucija danas i sutra domaćin je evropskim kolegama iz Radne grupe EUROSAI (Evropska organizacija vrhovnih revizorskih institucija) za reviziju opština koji u Beogradu održavaju drugi godišnji sastanak ove Radne grupe i seminar na temu „Finansije lokalnih vlasti: budući izazovi“.\nOdržan sastanak Nadzornog odbora projekta „Unapređenje finansijske odgovornosti institucija u Srbiji kroz eksternu reviziju“\n02. novembar 2018. godina\nPredstavnici Državne revizorske institucije na čelu sa predsednikom DRI i generalnim državnim revizorom dr Duškom Pejovićem održali su danas sastanakNadzornog odbora projekta „Unapređenje finansijske odgovornosti institucija u Srbiji kroz eksternu reviziju“ sa partnerima na projektu i predstavnicima Ambasade Velike Britanije.\nPredavanje o unapređenju pisanog izveštavanja\n31. oktobar 2018. godina\nZaposleni u Državnoj revizorskoj instituciji prisustvuju danas i sutra predavanju pod nazivom "Unapređivanje pisanog izveštavanja".\nDelegacija DRI učestvovala na sastanku EUROSAI Radne grupe za reviziju i etiku\n24. oktobar 2018. godina\nPredsednik Državne revizorske institucije i generalni državni revizor dr Duško Pejović i šef Kancelarije predsednika Iva Vasilić Miljić učestvovali su na devetom sastanku Radne grupe za reviziju i etiku Evropske organizacije vrhovnih revizorskih institucija (EUROSAI) održanom 22. i 23. oktobra 2018. godine u Lisabonu.\nDržavna revizorska institucija predstavila 1000. izveštaj o reviziji\n19. oktobar 2018. godina\nDržavna revizorska institucija (DRI) predstavila je danas 1000. izveštaj o reviziji. Jubilarni izveštaj o reviziji se odnosi na konsolidovane finansijske izveštaje završnog računa budžeta i pravilnosti poslovanja Grada Užica za 2017. godinu.\nDelegacija DRI učestvovala na međunarodnom seminaru u Mađarskoj\nDelegacija Državne revizorske institucije (DRI), koju su činili ovlašćeni državni revizor Danimir Vulinović, državni revizor Marko Strugarević i samostalni savetnik u reviziji Milena Vasiljković, učestvovala je na međunarodnom seminaru „Revizija preduzeća u vlasništvu lokalnih samouprava“ koji je 18. oktobra 2018. godine održan u Sekešfehervaru, u Mađarskoj.\nDelegacija DRI učestvovala na seminaru o metodologiji revizije u Varšavi\n18. oktobar 2018. godina\nDelegacija Državne revizorske institucije koju su činili su državni revizori Aleksandra Marinković Naumovski i Gordana Uzelac, i savetnik Milena Leković učestvovala je na seminaru Evropske organizacije vrhovnih revizorskih institucija (EUROSAI) posvećenom metodologiji revizije koji je 16-17. oktobra održan u Varšavi.\nPredsednik Institucije, dr Pejović, održao uvodno izlaganje na Drugoj regionalnoj konferenciji internih revizora\nPredsednik i generalni državni revizor, dr Duško Pejović, održao je danas u Novom Sadu uvodno izlaganje na Drugoj regionalnoj konferenciji internih revizora. Tema ovogodišnje konferencije je: „Izazovi interne revizije, liderstvo, kultura i nezavisnost interne revizije“. Cilj konferencije je da ukaže na izazove koji su povezani i koji prate ova pitanja.\nRadionica o efektima revizija svrsishodnosti poslovanja\n17. oktobar 2018. godina\nEkspert sa dugogodišnjim iskustvom u Nacionalnoj kancelariji za reviziju Velike Britanije, Dejvid Golsvordi, održao je od 15. do 17. oktobra 2018. godine, za zaposlene u Državnoj revizorskoj instituciji, radionicu posvećenu efektima revizije svrsishodnosti i metodologiji za njihovo praćenje i ocenu.\nSastanak Kontakt komiteta predsednika vrhovnih revizorskih institucija Evropske unije\n15. oktobar 2018. godina\nPredsednik Državne revizorske institucije dr Duško Pejović prisustvovao je sastanku Kontakt komiteta predsednika vrhovnih revizorskih institucija Evropske unije i Evropskog revizorskog suda održanom u Dubrovniku 11. i 12. oktobra 2018. godine. Domaćin skupa bila je Kancelarija za reviziju Hrvatske.\nDodeljeni sertifikati zaposlenima DRI nakon sprovedene obuke za metodologiju revizije svrsishodnosti poslovanja\n12. oktobar 2018. godina\nPredsednik Državne revizorske institucije dr Duško Pejović uručio je sertifikate zaposlenima u DRI, koji su pohađali obuku za naprednu metodologiju revizije svrsishodnosti poslovanja.\nPredstavnik Institucije učestvovao na radionici posvećenoj saradnji internih i eksternih revizora\nPredstavnik Državne revizorske institucije Zoran Stepanović, viši savetnik u reviziji u Sektoru za reviziju organizacija obaveznog socijalnog osiguranja, učestvovao je u radionici posvećenoj saradnji internih i eksternih revizora, koju je organizovao Centar za izuzetnost u finansijama (CEF) od 9. do 11. oktobra 2018. godine u Ljubljani.\n10. oktobar 2018. godina\nDržavna revizorska institucija je objavila danas prve izveštaje o reviziji finansijskih izveštaja i pravilnosti poslovanja iz Programa revizije za 2018. godinu.\nOdabir tema za planiranje godišnjeg programa revizija svrsishodnosti poslovanja\n09. oktobar 2018. godina\nPrincipi strateškog planiranja, INTOSAI standardi za planiranje revizije, mapiranje procesa planiranja programa revizije svrsishodnosti poslovanja, procena okruženja, kao i ulazni podaci za planiranje, bile su teme prvog dela obuke koja je održana 27. i 28. septembra 2018. godine, a na kojoj su učestvovali zaposleni u Državnoj revizorskoj instituciji. Pored navednih tema, razmatrano je i integrisano planiranje revizija finansijskih izveštaja, revizija pravilnosti i revizija svrsishodnosti poslovanja.\nOdržana radionica o reviziji finansijskih izveštaja\n01. oktobar 2018. godina\nDelegacija Državne revizorske institucije, koju su činili članovi Saveta Institucije Ljiljana Dimitrijević i Marijana Simović, zatim vrhovni državni revizor u Sektoru za reviziju budžeta lokalnih vlasti Stojanka Milovanović i viši savetnik Željko Motić učestvovali su na drugoj radionici posvećenoj reviziji finansijskih izveštaja održanoj u Bečićima, u Crnoj Gori u periodu od 25-28. septembra 2018. godine.\nPredstavnica Institucije stažista u Evropskom revizorskom sudu\nJelena Damjanović, mlađi savetnik u Državnoj revizorskoj instituciji, započela je 1. oktobra 2018. godine program stažiranja u Evropskom revizorskom sudu. Mlada koleginica u Luksemburgu će boraviti do 28. februara 2019. godine, zajedno sa kolegama stažistima iz vrhovnih revizorskih institucija Albanije i Makedonije.\nOdržana napredna obuka za reviziju svrsishodnosti poslovanja\n25. septembar 2018. godina\nU okviru Projekta „Inicijativa za odgovornu vlast“ koji Državna revizorska institucija sprovodi u saradnji sa USAID-om, zaposleni Institucije prisustvovali su naprednoj obuci oreviziji svrsishodnosti poslovanja održanoj 25. septembra 2018. godine.\nPredstavnici Institucije predavači na edukaciji o kontroli kvaliteta u reviziji\n21. septembar 2018. godina\nVrhovni državni revizor u Sektoru za reviziju budžeta lokalnih vlasti Stojanka Milovanović i vrhovni državni revizor u Sektoru za metodologiju revizije i kontrolu kvaliteta Ivica Gavrilović učestvovali su u svojstvu predavača na edukaciji o kontroli kvaliteta u reviziji održanoj na Jahorini 20. septembra 2018. godine. Edukacija je prvenstveno bila namenjena rukovodećim kadrovima zaduženim za finansijsku reviziju i kontrolu kvaliteta finansijske revizije u institucijama za reviziju u Bosni i Hercegovini.\nUčešće predstavnika DRI na radionici posvećenoj IT reviziji\nPredstavnici Državne revizorske institucije, Željko Motić, viši savetnik u reviziji u Sektoru za reviziju budžeta lokalnih vlasti, i Radovan Ratković, samostalni savetnik u reviziji u Sektoru za reviziju organizacija obaveznog socijalnog osiguranja,pohađali su trodnevnu obuku u oblasti IT revizije, koju je organizovao Centar za izuzetnost u finansijama (CEF) od 18. do 20. septembra 2018. godine u Ljubljani.\nVažno učešće građana u planiranju i raspodeli budžeta\nZa veće učešće građana i transparentnije upravljanje lokalnim finansijama veoma je važno postojanje adekvatnog zakonodavnog okvira, a Zakon o lokalnoj samoupravi koji je izmenjen i dopunjen, obavezuje lokalne vlasti da direktnije uključe građane u rad lokalne samouprave, rečeno je na predstavljanju nacionalne promotivne kampanje „DA se bolje upoZNAMO“.\nOdržano predavanje „Dosadašnja iskustva DRI u postupku sprovođenja revizije finansijskih izveštaja jedinica lokalne samouprave“\n06. septembar 2018. godina\nPredstavnici Državne revizorske institucije (DRI), na čelu sa predsednikom dr Duškom Pejovićem, održali su u Požarevcu predavanje u vezi sa dosadašnjim iskustvima DRI u postupku sprovođenja revizije finansijskih izveštaja jedinica lokalne samouprave za 180 učesnika iz 26 gradova i opština.\nSastanak predsednika DRI dr Duška Pejovića i predsednice Vlade Ane Brnabić\n03. septembar 2018. godina\nIako vrhovne revizorske institucije (VRI) treba da budu fizički, finansijski, politički i praktično nezavisne od izvršne grane vlasti, insistiranje na nezavisnosti ne podrazumeva odsustvo saradnje onda kada postoje zajednički ciljevi i kada rad VRI može da ima veći uticaj. O ovim i sličnim pitanjima razgovarali su danas predsednik Državne revizorske institucije dr Duško Pejović i predsednica Vlade Republike Srbije Ana Brnabić.\nUspešno sprovedena obuka za reviziju svrsishodnosti u Državnoj revizorskoj instituciji\n31. avgust 2018. godina\nPredsednik Državne revizorske institucije dr Duško Pejović i direktorka USAID projekta „Inicijativa za odgovornu vlast“, Džeklin Vilijams Bridžers, uručili su sertifikate o uspešno završenoj osnovnoj obuci za reviziju svrsishodnosti zaposlenima u Državnoj revizorskoj instituciji koji su učestvovali u dvonedeljnoj obuci posvećenoj ovoj temi.\nPredsednik DRI dr Duško Pejović na svečanosti povodom jubileja Državne kancelarije za reviziju Letonije\n24. avgust 2018. godina\nPredsednik Državne revizorske institucije dr Duško Pejović prisustvovao je obeležavanju stogodišnjice postojanja Republike Letonije i 95 godina od uspostavljanja Državne kancelarije za reviziju Letonije.\nStojanka Milovanović imenovana za vrhovnog državnog revizora u Sektoru za reviziju budžeta lokalnih vlasti\n06. avgust 2018. godina\nSavet Državne revizorske institucije imenovao je danas Stojanku Milovanović za vrhovnog državnog revizora u Sektoru za reviziju budžeta lokalnih vlasti. Polaganjem zakletve pred članovima Saveta Stojanka Milovanović je preuzela dužnost vrhovnog državnog revizora.\nDržavna revizorska institucija predstavila izveštaje sektora o sprovedenim revizijama pred Odborom za finansije\n19. jul 2018. godina\nSlabosti funkcionisanja sistema interne kontrole, neuspostavljanje funkcije interne revizije, nepravilnosti u vezi sa javnim nabavkama, više isplaćene plate u odnosu na propisane, predstavljaju neke od najčešćih nepravilnosti utvrđenih kod subjekata revizije, rekao je dr Duško Pejović, generalni državni revizor i predsednik Državne revizorske institucije.\n25. jun 2018. godina\nDelegacija Državne revizorske institucije učestvovala je od 20. do 22. juna na konferenciji koja je pod nazivom „Motivisanje i osnaživanje vrhovnih revizorskih institucija (VRI) za sprovođenje kolegijalnog pregleda“ održana u Bratislavi.\nDržavna revizorska institucija domaćin drugog sastanka INTOSAI Radne grupe za reviziju javnih nabavki\n08. jun 2018. godina\nDržavna revizorska institucija bila je domaćin drugog sastanka INTOSAI Radne grupe za reviziju javnih nabavki, održanom u Beogradu, 7. i 8. juna 2018. godine. Sastanak je organizovan u saradnji vrhovnih revizorskih institucija Srbije i Ruske Federacije.\nDelegacija Državne revizorske institucije koju je predvodio predsednik i generalni državni revizor dr Duško Pejović učestvovala je 31. maja i 1. juna na seminaru Kontakt komiteta EU o reviziji javnih nabavki, održanom u Atini.\nPredstavnici Državne revizorske institucije održali predavanje o planiranju i sprovođenju revizije svrsishodnosti\n30. maj 2018. godina\n„Planiranje i sprovođenje revizije svrsishodnosti“ bila je tema koju su viši savetnici u Sektoru za reviziju svrsishodnosti poslovanja Državne revizorske institucije Nada Tošić i Dragojle Polić, tokom dve jednodnevne obuke, predstavili internim revizorima u Republici Srbiji.\nDržavna revizorska institucija učestvovala na konferenciji u Sofiji\n15. maj 2018. godina\nDelegacija Državne revizorske institucije koju je predvodio predsednik i generalni državni revizor Dr Duško Pejović učestvovala je danas na konferenciji na visokom nivou "Uloga vrhovnih revizorskih institucija u jačanju odgovornosti, transparentnosti i integriteta u javnom sektoru", koju je organizovala Nacionalna kancelarija za reviziju Bugarske u okviru bugarskog predsedavanja Savetom Evropske Unije.\nSvečano zatvaranje tvining lajt projekta ''Kontrola kvaliteta revizija u Državnoj revizorskoj instituciji'’\n10. maj 2018. godina\nDržavna revizorska institucija Republike Srbije (DRI) i Državna revizorska institucija Letonske Republike obeležilesudanas uspešno okončanje saradnje u okviru tvining lajt projekta "Kontrola kvaliteta revizija u Državnoj revizorskoj instituciji".\n27. april 2018. godina\nPredsednik i generalni državni revizor, dr Duško Pejović, učestvovao je danas na drugom sastanku Dijaloga o politici reforme upravljanja javnim finansijama, koji je organizovalo Ministarstvo finansija, uz podršku Nemačke organizacije za međunarodnu saradnju (GIZ), u okviru projekta Nemačko-srpske razvojne saradnje "Reforma javnih finansija - finansiranje Agende 2030".\nČlanovi Saveta DRI položili zakletvu pred Narodnom skupštinom\n25. april 2018. godina\nNovoizabrani članovi Saveta Državne revizorske institucije koji će svoju funkciju obavljati u periodu od 2018. do 2023. godine položili su danas zakletvu pred Narodnom skupštinom Republike Srbije.\nOdlazeći predsednik Državne revizorske institucije i generalni državni revizor, Radoslav Sretenović, danas je u prisustvu bivših i novoizabranih članova Saveta svečano predao svoju dužnost, novoizabranom predsedniku i generalnom državnom revizoru, dr Dušku Pejoviću.\nIzabran Savet Državne revizorske institucije za period 2018-2023. godine\n19. april 2018. godina\nDr Duško Pejović, dosadašnji vrhovni državni revizor Sektora za reviziju budžeta lokalnih vlasti Državne revizorske institucije izabran je danas u Narodnoj skupštini po na funkciju predsednika Saveta Državne revizorske institucije.\nDržavna revizorska institucija predstavila godišnji Izveštaj o radu za 2017. godinu\n05. april 2018. godina\nPredsednik Državne revizorske institucije i generalni državni revizor, Radoslav Sretenović predstavio je danas godišnji Izveštaj o radu Institucije za 2017. godinu na konferenciji za medije održanoj u Beogradu.\nPredstavljanje godišnjeg Izveštaja o radu Državne revizorske institucije za 2017. godinu\n03. april 2018. godina\nDržavna revizorska institucija održaće konferenciju za medije povodom predstavljanja Izveštaja o radu Institucije za 2017. godinu. Konferencija će biti održana u četvrtak, 5. aprila 2018. godine sa početkom u 12 časova u Pres centru Udruženja novinara Srbije u Knez Mihailovoj 6/3.\nPredstavnik Državne revizorske institucije stažista u Evropskom revizorskom sudu\n05. mart 2018. godina\nJovan Dabović, mlađi savetnik u Državnoj revizorskoj instituciji, započeo je 1. marta 2018. godine program stažiranja u Evropskom revizorskom sudu. Mladi kolega će u Luksembrugu boraviti do 31. jula 2018. godine, zajedno sa kolegama stažistima iz vrhovnih revizorskih institucija Turske i Albanije.\nOdržana radionica “Revizija finansijskih izveštaja političkih subjekata”\n12. februar 2018. godina\nDelegacija Državne revizorske institucije, koju su činili predsednik i generalni državni revizor, Radoslav Sretenović, član Saveta, Natalija Ćatović i ovlašćeni državni revizori, Žarko Riznić, Zoran Bogosavljević i Snežana Jašić, prisustvovala je radionici na temu revizije finansijskih izveštaja političkih subjekata, održanoj u Podgorici 8. i 9. februara 2018. godine.\nObjavljen Zbirni izveštaj o paralelnoj reviziji svrsishodnosti koju su na temu javnih nabavki sprovele VRI zemalja Zapadnog Balkana\n05. februar 2018. godina\nEvropski revizorski sud (ERS) i Nacionalna kancelarija za reviziju Švedske (VRI Švedske) uspešno su podržali Drugi regionalni projekat paralelne revizije svrsishodnosti sprovedene na temu javnih nabavki. Projekat paralelne revizije svrsishodnosti sproveden je u saradnji Državne revizorske institucije Republike Srbije i vrhovnih revizorskih institucija (VRI) Albanije, Bosne i Hercegovine, Crne Gore, Kosova*i Makedonije.\n *Ova oznaka ne prejudicira stavove o statusu i u skladu je sa Rezolucijom Ujedinjenih nacija 1244/99 i mišljenjem Međunarodnog suda pravde o kosovskoj Deklaraciji o nezavisnosti.\nUčešće predstavnice Državne revizorske institucije na Regionalnoj konferenciji „Prelazak na obračunsko računovodstvo“\n01. februar 2018. godina\nPredstavnica Državne revizorske institucije Republike Srbije, Nada Mirković, prisustvovala je regionalnoj konferenciji na temu „Prelazak na obračunsko računovodstvo“, koja je održana 30-31. januara u Podgorici.\nSastanak sa predsednikom Revizorskog tela Revizorskog suda Rumunije\n31. januar 2018. godina\nU prostorijama Državne revizorske institucije, sastali su se danas predsednik Državne revizorske institucije i generalni državni revizor Radoslav Sretenović i novi predsednik Revizorskog tela pri Revizorskom sudu Rumunije, Lucijan Dan Vladesku.\nSastanak Upravnog odbora Tvining lajt projekta „Kontrola kvaliteta revizija u Državnoj revizorskoj instituciji“\n19. januar 2018. godina\nU prostorijama Državne revizorske institucije, u četvrtak, 18. januara, održan je prvi sastanak Upravnog odbora Tvining lajt projekta „Kontrola kvaliteta revizija u Državnoj revizorskoj instituciji“ koji vrhovna revizorska institucija (VRI) Letonske Republike sprovodi u korist VRI Republike Srbije.


IslamBosna » Šije u Egiptu osnivaju Vrhovno šiijsko vijeće Egipta\nŠije u Egiptu osnivaju Vrhovno šiijsko vijeće Egipta\nIslamBosna.ba – Veliki broj egipatskih medija prenio je informaciju da su vođe šija u Egiptu počeli aktivnosti oko formiranja Vrhovnog šiijskog vijeća, koje bi trebalo biti ključno tijelo i glavni vjerski predstavnik pripadnika ove sekte u Egiptu.\nEgipatski list al-Yawm as-sabi’ blizak režimu, izvještava da su predstavnici ove organizacije u osnivanju saopćili kako će organizacija biti isključivo humanitarna, i cilj će joj biti pomaganje siromašnih. Vjeruje se da će ova organizacija biti samo paravan iza koga će se kriti misionarska aktivnost pripadnika šiijske sekte, koji žele širiti ovu sektu i u Egiptu, posebno među običnim svijetom, čiju tešku materijalnu situaciju nastoje iskoristiti.\nOve aktivnosti dolaze u vrijeme pojačane diplomatske aktivnosti i približavanja Egipta i Irana, što je direktna posljedica pogoršanja odnosa Egipta i Saudijske Arabije.\nŠije su i ranije pokušavali osnovati svoja udruženja i stranke, nakon januarske revolucije, 2011. godine krenuli su u osnivanje stranke et-Tahrir, ali je taj proces spriječen. Jedan od šiijskih vođa u Egiptu, Muhammed Džabir potvrdio je da šiijske ličnosti nastoje osnovati krovnu šiijsku organizaciju koja će izražavati njihove stavove.


Sarkozi: Krivično gonjenje za propagiranje ekstremizma\nPredsednik Francuske Nikolas Sarkozi je danas rekao da želi da oštrije krivično kažnjavanje širenja ekstremističkih ideologija.\nŠef države je time reagovao na sedam ubistava koja je, kako se veruje, počinio mladi državljanin Francuske alžirskog porekla Mohamed Merah koji je rekao da je delovao po instrukcijama Al Kaide i da je bio u Pakistanu i Avganistanu.\nMerah je poginuo danas, posle 30-očasovne policijske opsade stana u Tuluzu gde se zabarikadirao.\n"Od sada svaka osoba koja bude izlazila na internet stranice gde se hvali terorizam ili poziva na mržnju i nasilje, biće krivično kažnjena", rekao je Sarkozi u govoru prenošenom iz Jelisejske palate na radiju i televiziji.\nOn je takođe rekao da će krivično biti kažnjen i svako ko bude odlazio u inostranstvo na kurseve indoktrinacije ideologijama koje vode ka terorizmu.\nSarkozi je još jednom pozvao sugrađane da ostanu ujedinjeni i ne podležu paušalnim osudama drugih posle ubistva trojice vojnika i četiri osobe, uključujući troje dece, u jednoj jevrejskoj školi u tuluzu.\n"Naši muslimanski sugrađani nemaju ništa zajedničko sa ludom motivacijom jednog teroriste", rekao je on.\nFrancuski predsednik je rekao da je sve učinjeno da atentator Mohamed Merah bude izveden pred sud, ali da se nije moglo ni pomisliti da se ugrožavaju životi da bi se postigao taj cilj. "Već je bilo isuviše mrtvih", rekao je Sarkozi.


Usvojen rebalans budžeta - Užička nedelja najozbiljniji medij Zapadne Srbije\npočetak AKTUELNO Usvojen rebalans budžeta\nod Užička Nedelja 8. децембра 2014.\nNapisao/la Užička Nedelja 8. децембра 2014. 384 pregleda\nNa danas održćanoj sednici Skupštine grada usvojen je drugi rebalans grada Užica za ovu godinu koji nije usvojen na prethodnoj sednici jer za njega nije glasao dovoljan broj odbornika.\nTokom rasprave o rebalansu, koji je isti kao i predloženi rebalans na prošloj sednici, odbornici iz opozicije su izrazili čuđenje zašto se opet glasa o predlogu koji je odbijen.\n„Ja moram da se zapitam šta je slobodna volja, jer kada odbornici pokažu slobodnu volju i na prethodnoj sednici odbiju ovaj skandalozan rebalans, vi ga opet posle sedam dana uvrstite u dnevni red bez ijedne izmene. To je jedna kontradiktornost i ja moram da upitam šta je danas slobodna volja i šta to odbornici danas izigravaju, ako se njihova volja sa prethodnog glasanja ne poštuje“, rekao je Miloš Vujić tokom rasprave o rebalansu.\nNakon rasprave usledilo je glasanje na kome su odbornici usvojili predlog rebalansa budžeta.\nSkupština je usvojila i predlog odluke o izmenama i dopunama odluke o držanju životinja na području grada, a sednica se nastavlja raspravom dopunama odluke o usklađivanju osnivačkih akata JP „Stan“.\nПоклони за Младенце и Младенчиће у Петру...


Premijera lutkarske predstave „Nerođena devojka“ 5. decembra u Vranju, priprema bila veliki izazov - JuGmedia\nBiti na sceni vranjskog Pozorišta i raditi lutkarsku predstavu pod nazivom „Nerođena devojka“ sa glumcima ovog pozorišnog ansambla koji do sada praktično nisu imali nikakvog iskustva u tome bilo je pravo zadovoljstvo.\nSvi oni su na moju veliku sreću pokazali veliki talenat za lutkarstvo tako da ćemo biti u prilici da najmlađoj publici u nedelju, 5. decembra, u 12 časova, premijerno prikažemo veoma interesantnu predstavu, istakao je na današnjoj konferenciji za novinare reditelj ove predstave Darko Kovačovski.\nRad na jednoj ovakvoj lukarskoj predstavi je prema rečima Bojana Jovanovića, umetničkog direktora vranjskog pozorištva, bila novina za sve zaposlene, a pogotovo za glumce angažovane u samoj predstavi. On je naglasio da to uopšte nije bilo lako za glumačku ekipu koja je bila prinuđena da dobar deo priprema za predstavu odradi onlajn zbog toga što je reditelj morao da budu u karantinu zbog korona virusa.\n„Na osnovu onoga što sam video na sceni mogu da kažem da su dobar posao uradili“, rekao je Jovanović.\nDirektor pozorišta „Bora Stanković“ Vranje Nenad Jović je naglasio da je presrećan što je njegov pozorišni ansambl u prilici da svojoj najvernijoj publici ponudi jednu lutkarsku predstavu koja će po prvi put biti izvedena na vranjskoj pozorišnoj sceni.\n„I u ovoj predstavi, već po ustaljenoj tradiciji, pružili smo šansu mladim i školovanim glumcima, našeg kraja da pokažu šta znaju. Ovoga puta tu priliku je dobio mladi glumac iz Vladičinog Hana Jovan Veljković“, rekao je direktor Jović.\nZadovoljstvo zbog rada na ovoj predstavi sa rediteljem Kovačovskim nije krio i glumac Marko Petričević, koji je rekao da je ponovo osetio zadovoljstvo šta znnči biti glumac za decu.\n„Dečje predstave mi pomažu da čuvam to dete u sebi. Smatram da je 21.vek, previše grub i zato svi mi moramo da negujemo to dete u nama i da ga slušamo u teškim životnim situacijama. Ovu predstavu ne preporučujem samo deci već i odraslima da vide kako možemo da se igramo i kako igra može da nas oplemeni“, naglasio je Petričević


Tome ih je kažu natjerala suša koja je obrala rod, pa kombajni čini se ove godine neće ući na mnoge parcele. Računaju i to da li će im mjere Vlade i resornog ministarstva nadoknaditi izgubljeno, ali zaključuju, teško će biti jer je šteta u agraru Srpske ogromna.\nI u gradskom Odjeljenju za poljoprivredu složni u stavu da je na semberskim njivama stanje alarmantno, pa apeluju na nadležne u Banjaluci i Sarajevu da pomognu poljoprivrednicima. Predlažu i da stanje u atarima sagledaju komisije koje bi procjenile štetu, a tvrde da bi semberskim ratarima pomoć u novcu dobro došla.\nDa se poljoprivrednici ne bi u svakoj proizvodnoj sezoni susreli sa istim problemima Savić kaže, da i aktuelna suša i njene posljedice koje će biti velike zahtijevaju sistemsko rješenje. Neophodno je ističe poraditi na izgradnji sistema za navodnjavanje te na elektrifikaciji parcela.\nŠto se pomoći poljoprivrednicima od strane Gradske uprave i Odjeljenja za poljoprivredu tiče, Savić kaže da je polovinu agrarnog budžeta i to nešto više od 500.000 maraka moguće raspodijeliti na pravedan način, međutim s obzirom da je u Semberiji 5.000 gazdinstava to je napominje mala suma kojom raspolažu i koja bi mogla ublažiti enormno veliku štetu koju je u ovom kraju Srpske pričinila suša.\nViše iz ove kategorije « Počeli radovi na regulaciji korita Janje /VIDEO/ 15.000 KM za izradu monografija FK "Podrinje" i FK "Zadrugar" /VIDEO/ »


OGLASILI SE I ONI: VLASNICI NARGILA BAROVA U BIH ŽELE ISTA PRAVILA KAO U NJEMAČKOJ I REGIONU | Hayat.ba\nOGLASILI SE I ONI: VLASNICI NARGILA BAROVA U BIH ŽELE ISTA PRAVILA KAO U NJEMAČKOJ I REGIONU\nVlasnici nargila barova obratili su se javnosti u vezi predloženog zakona o kontroli i ograničenoj upotrebi duhana, duhanskih proizvoda i ostalih proizvoda za pušenje, koji je na dnevnom redu sjednice Predstavničkog doma Parlamenta FBiH 26. maja.\nSasvim nam je jasno da Federacija Bosne i Hercegovine treba donijeti nova pravila za kontrolu duhanskih proizvoda, ali isto tako nam nije jasno zašto ta pravila moraju biti strožija nego u Njemačkoj i drugim zemljama EU, i mnogo strožija nego u regiji – istakli su vlasnici nargila barova.\nVlasnici ugostiteljskih objekata u kojima se služe vodene lule, kojih u Federaciji BiH ima preko 300, a u kojima je zaposleno preko 2.000 radnika, pozivaju zastupnike u Parlamentu Federacije BiH da podrže amandmane na zakon koji su dostavili zastupnici Irfan Čengić i Salmir Kaplan.\nOvim amandmanima, ističu, se ne mijenja suština zakona, te bi pušenje i dalje bilo zabranjeno kako je planirano zakonom , ali bi pored psihijatrijskih ustanova i aerodroma, omogućio izuzetak za nargila barove u kojima bi se mogle služiti samo vodene lule(nargile) ali ne i cigarete.\nOvakva praksa je prisutna i u zemljama EU od onih najuređenijih kao Njemačka i Luksemburg do zemalja iz regije, Crne Gore, Srbije, Sjeverne Makedonije, te ne vidimo razlog zašto isto ne bi bilo dozvoljeno i u Bosni i Hercegovini – naglašavaju vlasnici.\nTakođer, ističu da je za vrijeme pandemije u FBiH ugašeno desetine hiljada radnih mjesta. Ukoliko se zakon usvoji bez amandmana ovaj će zakon preko noći ugasiti preko hiljadu radnih mjesta direktno.\nApelujemo na Vladu Federacije Bosne i Hercegovine i zastupnike u Parlamentu FBiH da prihvate predložene amandmane, te bi takav zakon uveo zabranu pušenja ali i omogućio izuzetak kao u regiji i EU – zaključuju vlasnici nargila barova.


Znaju se ubice, naručioci i motiv - zašto država još ne rešava ubistvo Pantića?\nVesti Autor:Nenad Nešić11. jun. 202119:1422 komentara\nNovinar Milan Pantić, dopisnik Večernjih novosti iz Jagodine, ubijen je u ulazu svoje zgrade, pre tačno dve decenije i taj slučaj još nije rešen. Iz Komisije za istraživanje ubistava novinara pitaju ko, zašto i sa kojim ciljem sprečava pokretanje sudskog postupka, ako se znaju izvršioci, nalogodavci i motiv - pisanje o korupciji i kriminalu u vezi sa privatizacijom paraćinske cementare. I UNS insistira da Tužilaštvo za organizovani kriminal preuzme slučaj od jagodinskog tužilaštva.\njagodinaMilan PantićubistvoVeran Matić


AR GRADNJA - Gradjevinarstvo.rs\nVODOVODSKA 162 A\nPošaljite e-mail za AR GRADNJA\nKategorije za AR GRADNJA\nVesti vezane za AR GRADNJA\nSa prvim danima jula krenula je izgradnja već najavljenih autobuskih terminusa na Novom Beogradu. Prema planu reorganizacije linija gradskog prevoza priprema se izmeštanje terminusa za veliki broj linija koje trenutno završavaju u centru grada\nZatvoren Tošin bunar\nProširenje Ulice Tošin bunar počelo je krajem prošle godine, a planirano je da neimari završe posao do maja. Vrednost radova je 129 miliona dinara.\nRadovi na proširenju Tošinog bunara\nRadovi na uklanjanju uskog grla na Tošinom bunaru nalaze se na sredini predviđenih rokova i za sada izgradnja teče po planu. U narednim mesecima nova saobraćajnica će se uklapati sa postojećom infrastrukturom.\nU okviru projekta završetka severnih pristupnih puteva mosta preko Ade nalazi se i rekonstrukcija raskrsnice ulica Tošin bunar i Nikole Dobrovića. Prethodne nedelje završen je tenderski proces za taj deo radova i posao na proširenju ove raskrsnice d...


U Laktašima obilježen Dan opštine | Laktaši - Glas Laktaša - Nezavisni online magazin\nU Laktašima obilježen Dan opštine\nLAKTAŠI, 23. aprila – Opština Laktaši ima viziju razvoja i pokazuje sve što je potrebno Vladi Republike Srpske da bi ostvarila partnerstvo sa lokalnom zajednicom, izjavila je premijer Srpske Željka Cvijanović povodom Dana opštine – 23. aprila.\nCvijanovićeva je na svečanoj akademiji povodom Dana opštine Laktaši izrazila zadovoljstvo saradnjom Vlade sa ovom lokalnom zajednicom, što nije bilo teško, jer u Laktašima za to postoje preduslovi, među kojima su aktivizam, inicijativa i svijest o potrebi za partnerstvom.\n“Na našim prostorima imati dan opštine i živjeti u slobodi znači nešto više nego na drugim prostorima. Razvoj svake lokalne zajednice je i razvoj Republike Srpske”, rekla je Cvijanovićeva.\nOna je dodala da je dan svake opštine istovremeno i dan Republike, jer je svaka lokalna zajednica unijela u nju svoj identitet.\n“Ma kako bili lokalpatrioti ili internacionalisti, moramo da razumijemo da je Republika Srpska okvir koji garantuje naš život i razvoj, a da su lokalne zajednice u funkciji održanja tog velikog indentiteta”, poručila je Cvijanovićeva.\nOna je podsjetila da je Srpska, uprkos teškim uslovima svjetske ekonomske krize, koja je zahvatila i mnogo jače privrede, uspjela da preživi najteži krizni period, što uliva nadu da će se život građana polako poboljšavati.\n“Uspjeli smo da održimo i stabilnost budžeta, i da čak uvedemo određene mjere za rasterećenje privrede, ali nismo izgubili ni osjećaj da reagujemo prema socijalno ugroženima”, podsjetila je Cvijanovićeva.\nNačelnik opštine Laktaši Milovan Topolović rekao je da je ovo mlada lokalna zajednica, ali da je u kratkom vremenu postala veoma prepoznatljiva i razvijena, sa dobrim ljudskim resursima za dalji razvoj.\nOn je precizirao da je u opštini Laktaši, u kojoj živi oko 40.000 stanovnika, oko 10.000 zaposlenih, od kojih 80 odsto radi u realnom sektoru, dok je na trećem mjestu po punjenju budžeta Srpske i sa najmanjim procentom nezaposlenih.\n“Pokrivenost uvoza izvozom je 42 odsto. Ovi pokazatelji govore da je u opštini jaka privredna aktivnost i da je povoljan privredni ambijent. Svakao da može i bolje, ali me raduje da imamo jasno definisanu viziju razvoja za budućnost”, rekao je Topolović.\nOn je napomenuo da na području opštine radi oko 500 registrovanih privrednih subjekata, koji spadaju među najveće u BiH, i oko 800 zanatskih radnji, a da je procenat nezaposlenosti 22 odsto.\nGovoreći o perspektivama razvoja opštine u narednom periodu, Topolović je naveo da je akcenat stavljen na izradu planskih i strateških akata, te da je nedavno usvojenom Strategijom razvoja opštine jasno definisana vizija u narednih 10 godina.\n“Iskreno se nadam da ova opština ima šansu i da ćemo već iduće godine biti u prilici da procenat nezaposlenosti bude znatno manji”, poručio je Topolović, čestitajući građanima Dan opštine.\nOn je izrazio zadovoljstvo realizacijom programa Evropske investicione banke za rješavanje pitanja vodosnabdijevanja i kanalizacije na području opštine.\nNa akademiji su dodijeljene plaketa opštine za doprinos razvoju kulture književnici i slikarki Dragojli Popović i glumcu Tihomiru Staniću, plaketa za doprinos razvoju poljoprivrede Radovanu Jekiću, te diploma “Zlatni cvijet mladosti” za ostvarenja u umjetnosti Valentini Milekić.\nPosthumno su dodijeljene plaketa za doprinos u umjetnosti i kulturi Vasi Popoviću i plaketa za humana djela i iskazanu hrabrost Nebojši Grebenaru.\nPrethodni tekstNajkvalitetnije jagode sa plantaža Slavka Zvonara\nSledeći tekstAkcija ”Let's Do It’’ u Trnu


RUSKI AMBASADOR PRI EU: „Južni tok“ se gradi bez obzira na sve\nRUSKI AMBASADOR PRI EU: „Južni tok“ se gradi bez obzira na sve\nRuski ambasador pri Evropskoj uniji Vladimir Čizov izjavio je da bi Srbija trebalo da se pridržava bilateralnog sporazuma sa Rusijom o Južnom toku bez obzira na primedbe koje stižu iz EU i da će se izgradnja gasovoda nastaviti “bez obzira na sve”.\n“Srbija treba da se drži međuvladinog sporazuma”, rekao je Čizov nakon današnje diskusije o odnosima EU-Rusija u organizaciji Centra za evropsku politiku u Briselu.\nČizov je na panelu pomenuo spor oko Južnog toka kao jednu od tačaka oko kojih su se interesi Moskve i Brisela sukobili nakon što je Evropska komisija zaključila da su sporazumi koje je Rusija zaključila sa šest zemalja clanica EU i Srbijom nisu u skladu sa evropskim propisima.\nRuski ambasador je rekao da je stav Moskve da evropski propisi, formulisani u okviru takozvanog Trećeg energetskog paketa, ne mogu biti jedino merilo za utvrđivanje regularnosti gasovoda.\n“Južni tok počinje u Rusiji, prelazi preko Crnog Mora koje nije ni pod čijom jurisdikcijom, a zatim kroz niz zemalja od kojih jedna, a to je Srbija, nije članica EU”, ukazao je on.\n“Možda bi Treći energetski paket trebalo uskladiti sa bilateralnim sporazumima sa ovim zemljama, a ne obratno” izjavio je Čizov, istakavšsi da obustavljanje izgradnje Južnog toka “ne dolazi u obzir”.\nRuski ambasador je rekao da Moskva željno očekuje početak pregovora sa EU na ovu temu, podsetivši da ce evropski komesar za Energetiku Ginter Etinger krajem ove nedelje posetiti Moskvu, a da će se o Južnom toku razgovarati i prilikom susreta predsednika Vladimira Putina sa predsednikom EK Žose Manuel Barozom u Briselu 28. januara.\nŠest članica EU uključenih u Južni tok je krajem prošle godine ovlastio Etingera da u njihovo ime pregovara sa Moskvom o usklađivanju bilateralnih sporazuma o Južnom toku sa Trećim Energetskim paketom.\nOvaj paket bi u skladu sa Sporazumom o stabilizaciji i pridruživanju 2015. godine trebalo da stupi na snagu i u Srbiji.\nEtinger je u ranijoj izjavi rekao da će Srbija u budućnosti morati da revidira bilateralni sporazum sa Rusijom kako bi ga uskladila sa evropskim propisima.